Indrani Haldar: যৌন হেনস্থা কোথায় নেই - interview of indrani haldar | Eisamay\ninterview of indrani haldar\nEiSamay.Com | Updated: 29 Nov 2017, 01:49:00 PM\nরাজনীতিতে আসা থেকে যৌন নিগ্রহ৷ কিছুই বাদ দিলেন না ইন্দ্রাণী হালদার৷ মুখোমুখি সুমিত দে৷\nঅন্য সময়: ‘কলকাতা ফিল্ম ফেস্টিভ্যাল’-এ উদ্বোধনী অনুষ্ঠানে অমিতাভ -শাহরুখ -কমল হাসান -কাজলের পাশে ছিলেন আপনি৷ টিভির পর্দাতেও এখন নিয়মিত দেখা যাচ্ছে আপনাকে৷\nইন্দ্রাণী: তার কারণ আছে (হাসি)৷ এবারে ঘটনাচক্রে একদিকে অমিতাভজি, অন্যদিকে ‘দিদি’-র ঠিক মাঝের সিটটাতেই বসেছিলাম৷ যার জন্য টিভি ক্যামেরায় একটু বেশি ধরা পড়েছি৷\nঅন্য সময় : এর পিছনে কি ‘দিদি ’…মুখ্যমন্ত্রীর বিশেষ কোনও ...\nইন্দ্রাণী : না -না, এটা কোনও প্ল্যানমাফিক হয়নি ! এমনিই হয়ে গিয়েছে৷ আর আমার প্রতি ‘দিদি ’র ভালোবাসা , সে তো রয়েছেই৷\nঅন্য সময়: কেন ?\nণী : সে কী করে বলি! হয়তো আমার স্বভাবের জন্য …\nঅন্য সময় : মুখ্যমন্ত্রীর বাড়ির কালীপুজোয় এ বছর গিয়েছিলেন ?\nইন্দ্রাণী : যেতে পারিনি৷\nঅন্য সময় : এতদিন বাকি ছিলেন আপনি আর ঋতুপর্ণা৷ আপনার সমসাময়িক নায়িকা দেবশ্রী -শতাব্দী -রূপা -লকেট অনেক দিনই রাজনীতিতে৷ আপনি হঠাত্ …\nইন্দ্রাণী : হঠাত্ না৷ গত বছর ২১ জুলাইয়ের মঞ্চে যেদিন আমায় প্রথবার আমন্ত্রণ জানানো হয়েছিল, সেদিনই মঞ্চে দাঁড়িয়ে ‘দিদি ’কে বলেছিলাম, ‘আমি অফিশিয়ালি আপনার দলে যোগ দিতে চাই৷ ’ সেটাই হচ্ছে-হচ্ছে করে, এই জুলাইয়ের মঞ্চ থেকে ঘোষণাটা হল৷\nঅন্য সময় : তা দলে আপনার ভূমিকা বা ডেজিগনেশনটা ঠিক কী ?\nইন্দ্রাণী : দলের একজন সৈনিক৷ এছাড়া আর কিচ্ছু না৷\nঅন্য সময় : কিন্ত্ত অনেকেই তো একটা লক্ষ্য স্থির করে রাজনীতিতে আসেন৷ আপনার লক্ষ্যটা কী ?\nইন্দ্রাণী : সত্যি বলতে আমি বহুদিন ধরেই নানা স্বেচ্ছাসেবী সংস্থার হয়ে দুঃস্থ -অনাথ শিশুদের , অসহায় বৃদ্ধ-বৃদ্ধাদের জন্য কাজ করি৷ সাহায্য করি৷ এই কাজটাই আরও সুন্দরভাবে করে যাওয়ার জন্য , একটা প্ল্যাটফর্মের বড় দরকার ছিল৷ তাই …\nঅন্য সময় : সংসার -সিনেমা -সিরিয়াল -অভিনয় শিক্ষা স্কুল সব কিছু সামলে রাজনীতিতে সময় দিতে পারবেন ?\nইন্দ্রাণী : না পারার কী আছে ? আসল হল , ভালো কিছু করার সত্ ইচ্ছে৷ সেই ইচ্ছে থাকলেই উপায় হয়৷\nঅন্য সময় : কিন্ত্ত এই সংসারকে সময় দেওয়ার কারণেই তো ২০০৮ থেকে ২০১৩ , প্রায় ৬ বছর ‘সুজাতা ’, ‘মর্যাদা ’, ‘সাবিত্রী ’, ‘মা শক্তি ’-র মতো হিট ধারাবাহিক করার পরেও , মুম্বই ছেড়ে আপনাকে কলকাতায় চলে আসতে হয়েছিল ?\nইন্দ্রাণী : হ্যাঁ, তবে সেটা ঠিক সংসারকে সময় দেওয়ার কারণে নয়৷ আসলে অতদিন ধরে মুম্বই থাকতে থাকতে একটা ক্লান্তি এসে গেছিল৷ তাছাড়া সেই সময়টাতে মা , আমার স্বামী ভাস্কর দু’জনেই অসুস্থ হয়ে পড়েছিল৷ আর ঠিক সেই সময়টাতেই ‘গোয়েন্দা গিন্নি ’ ধারাবাহিক করার অফারটা এসে গেল৷ কাজ করতে করতে মুম্বই ফিরে যাওয়ার ইচ্ছেটাই কেমন যেন চলে গেল৷\nঅন্য সময় : আপনি যখন মুম্বইতে , তখন তো ‘কাস্টিং কাউচ ’ শব্দটা দারুণ ‘হিট ’৷ এমন কোনও ঘটনা …\nইন্দ্রাণী : উফ , যত্ত সব গাল ভরা শব্দ৷ মোদ্দা কথাটা কী ? কম্প্রোমাইজ৷ কাজ করার জন্য গিভ অ্যান্ড টেক পলিসি৷ যাদের এই সব করার প্রয়োজন , তারা হয়তো করেছে৷ এই নিয়ে কিছু বলতে পারবে৷ আমি পারব না৷\nঅন্য সময় : ইদানীং ফিল্ম ইন্ডাস্ট্রির সেক্সুয়াল হ্যারাসমেন্ট নিয়ে হলিউড -বলিউডে দারুণ হইচই হচ্ছে৷ বলিউডে দীপিকা পাড়ুকোন , বিদ্যা বালন , রাধিকা আন্তে থেকে এমনকী ইরফান খানও মুখ খুলেছেন পেশায় যৌন হেনস্থার বিরুদ্ধে … কী বলবেন ?\nইন্দ্রাণী : যৌন হেনস্থা কোথায় নেই ! শুধু অভিনয় জগতই কেন ? আইটি সেক্টর , কর্পোরেট দুনিয়া …এমনকী বহু সংসারেও জানি , যেখানে সেক্সুয়াল হ্যারাসমেন্ট …কম্প্রোমাইজের ঘটনা ঘটে চলেছে৷\nআসলে কেউ যৌন নিগ্রহ কেন করে ? আর কেউ তা মুখ বুজে সহ্যই বা কেন করে ? আসল কথা , ‘চাহিদা’৷ একজনের চাহিদা, অন্যজনের চাহিদা মেটানোর শর্ত৷ কেসটা তো আসলে এই৷ আমার সোজা কথা, অমন ‘চাহিদা’ না থাকলেই হল৷\nঅন্য সময় : কিন্ত্ত মুখ বুজে না থেকে হলিউড , বলিউড তো আজ সে কথা স্বীকারই করছে৷ টলিউডেও কি যৌন হেনস্থার ঘটনা …\nইন্দ্রাণী : ওমা ! আমার ছাত্রীর ক্ষেত্রেই তো হয়েছে৷ ওকে এক পরিচালক শয্যাসঙ্গিনী হতে বলেছিল , একটা ভালো চরিত্রে কাজ দেবে বলে৷ মেয়েটি বুঝে উঠতে পারছিল না , কাজ পাওয়ার জন্য কী করবে ? আমায় বলাতে বলেছিলাম , নিজের মনকে প্রশ্ন করে দেখো , মন কী বলছে ? পরে জেনেছিলাম ও সেই পরিচালকের সঙ্গে আর দেখাই করেনি৷ শুনে খুব ভালো লেগেছিল৷\nঅন্য সময় : আপনার ক্ষেত্রে ?\nইন্দ্রাণী : আমার ক্ষেত্রে ! আমায় এমন প্রস্তাব দেবে , সেই সাহস কার আছে ? আমি তো আর আজকের অভিনেত্রী না ! ১৪ বছর বয়স থেকে এই ইন্ডাস্ট্রিতে৷ ছোট্ট বয়স থেকে সকলের ‘মামণি ’ ডাকে বড় হয়েছি৷ এমন কথা যে চিন্তা করবে , তাকে স্বপ্নেও দু’-বার ভাবতে হবে৷\nঅন্য সময় : আপনি এখন কোথায় থাকেন ?\nইন্দ্রাণী : নিউ আলিপুরে৷ তাছাড়া পাটুলিতেও একটা বাড়ি আছে৷\nঅন্য সময় : আগে একটা সাক্ষাত্কার নিতে গিয়ে দেখেছিলাম, আপনার বেশ বিড়ালপ্রীতি রয়েছে৷ বোঁদে আর ল্যাংচা নামে দুটো …\nইন্দ্রাণী : উরি বাব্বা! সে তো বহুদিন আগের কথা৷ তারপর বিড়াল ছেড়ে কুকুরপ্রীতি হয়েছিল (হাসি)৷ দুটো কুকুর ছিল , টম আর জেরি৷ ওরা মারা গিয়েছে৷ মুম্বই থাকাকালীন পুষেছিলাম একটা ল্যাব্রাডর, জয়ী৷ কিন্ত্ত দেখলাম জয়ীকে নিয়ে অ্যাপার্টমেন্টের অন্যদের সমস্যা৷ তাই ওকে কলকাতায় এনে, একজনকে দিয়ে দিয়েছি৷ খুব কষ্ট হয়েছিল৷\nঅন্য সময় : বাচ্চা ভালোবাসেন ?\nইন্দ্রাণী : খুউব৷ আমাদের তো অনেক বাচ্চা৷\nঅন্য সময় : মানে !\nইন্দ্রাণী : মানে আমার নিজেদের সন্তান না থাকলেও , আমরা নানা স্বেচ্ছাসেবী সংস্থার মাধ্যমে অনেক বাচ্চার দেখভাল করি৷ অর্থ দিয়ে সাহায্য করি৷\nঅন্য সময় : মিঠুন চক্রবর্তী , সুস্মিতা সেন -রা তো বহু বছর আগেই দত্তক নিয়েছেন৷ সম্প্রতি সানি লিওনও সন্তান দত্তক নিলেন৷ দত্তক নেওয়ার কথা ভাবছেন না ?\nইন্দ্রাণী : না, এখন আর ভাবছি না৷ তবে ভেবেছিলাম৷ ভাস্করকে বলেও ছিলাম৷ কিন্ত্ত ও বলল , ‘যে টাকায় তুমি একটা বাচ্চার দেখভাল করবে , সেই টাকায় যদি ১০টা বাচ্চার ভালো করা যায় …’ ওর এই ভাবনাটা বেশ মনে ধরেছিল৷ তারপর থেকেই আর দত্তক নেওয়ার কথা ভাবি না৷\nঅন্য সময় : নিউ আলিপুরে তা হলে আপনাদের কত্তা-গিন্নির সংসার ?\nইন্দ্রাণী : হুম৷ তবে ভাস্কর শিলিগুড়িতে থাকে৷ মাঝে মাঝে আসে৷\nঅন্য সময় : তার মানে আপনার একার সংসার ?\nইন্দ্রাণী : একার নয় , আমার আর ‘জগন্নাথদেব’-এর সংসার৷\nঅন্য সময় : রান্নাবান্না ?\nইন্দ্রাণী : ওটা পুরোটা মায়ের দায়িত্ব৷ আমার উল্টোদিকের ফ্ল্যাটে চারজন কাজের মহিলা নিয়ে মা থাকেন৷ রান্না করে টিফিন ক্যারিয়ারে, মা আমায় খাবার পাঠিয়ে দেন (হাসি )৷\nঅন্য সময়: বাঃ , দারুণ তো ! তা দোকান -বাজার …\nইন্দ্রাণী : না -না , আমি ওই সব বাজার -টাজার যাই না৷\nঅন্য সময় : পিঁয়াজ এখন কত টাকা কিলো জানেন ?\nইন্দ্রাণী : না৷\nঅন্য সময় : মুরগি ?\nইন্দ্রাণী : না …অ্যাই , আপনি চা খাবেন ?\nঅন্য সময় : চা ? মানে প্রসঙ্গ পাল্টাতে চাইছেন ?\nইন্দ্রাণী : একদম৷ এই তো ঠিক ধরতে পেরেছেন দেখছি ... (প্রচণ্ড হেসে )৷\nবিবাহবন্ধনে গৌরব-ঋদ্ধিমা পরের খবর\nইন্দ্রাণী হালদার sexual harassment at workplace Indrani Haldar Indian actress Bengali Films\nWeb Title : interview of indrani haldar


এশিয়ানপোস্ট – বরিশালে ছাত্রী হত্যার প্রতিবাদে মহাসড়ক অবরোধ!\nবরিশালে ছাত্রী হত্যার প্রতিবাদে মহাসড়ক অবরোধ!\nFeb 06, 2016সারাদেশ0Like\nবরিশালের গৌরনদী উপজেলার টরকী বন্দর মাধ্যমিক বালিকা বিদ্যালয়ের অষ্টম শ্রেণির ছাত্রী কবিতা আক্তারকে হত্যার প্রতিবাদে মানববন্ধন ও মহাসড়ক অবরোধ করেছে বিক্ষুব্ধরা।\nশনিবার বেলা সাড়ে ১১টার দিকে ঢাকা-বরিশাল মহাসড়কের টরকী বন্দর বাসস্ট্যান্ড এলাকায় বিভিন্ন শিক্ষা প্রতিষ্ঠানের শিক্ষার্থী, শিক্ষক, অভিভাবক ও নিহতের স্বজনরা এই কর্মসূচি পালন করে। এ সময় মহাসড়ক অবরোধ করে বিক্ষোভ করে। পরে পুলিশ উপস্থিত হলে তারা মহাসড়ক থেকে সরে যায়।\nটরকী বন্দর মাধ্যমিক বালিকা বিদ্যালয়ের উদ্যোগে ঘণ্টাব্যাপী টরকী বাসস্ট্যান্ড থেকে প্রায় ১ কিলোমিটার দীর্ঘ মানববন্ধনে একাত্মতা ঘোষণা করে বিভিন্ন মানবাধিকার সংগঠন, নিলখোলা সরকারি প্রাথমিক বিদ্যালয়, ধানডোবা, পালরদী মাধ্যমিক বিদ্যালয়সহ বিভিন্ন শিক্ষা প্রতিষ্ঠান।\nমানববন্ধন চলাকালে টরকী বন্দর মাধ্যমিক বালিকা বিদ্যালয় পরিচালনা কমিটির সভাপতি ও উপজেলা আওয়ামী লীগের সভাপতি এইচ, এম জয়নাল আবেদীনের সভাপতিত্বে সমাবেশে বক্তব্য রাখেন টরকী বন্দর মাধ্যমিক বালিকা বিদ্যালয়ের প্রধান শিক্ষক ব্রজেন্দ্র নাথ বিশ্বাস, সহকারী প্রধান শিক্ষক আরিফ হোসেন, ধানডোবা মাধ্যমিক বিদ্যালয়ের প্রধান শিক্ষক মানিক হাসান, চাঁদশী ঈশ্বরচন্দ্র মাধ্যমিক বিদ্যালয়ের সহকারী প্রধান শিক্ষক আসাদুজ্জামান, পালরদী মাধ্যমিক বিদ্যালয়ের সিনিয়র সহকারী শিক্ষক ইলিয়াস হোসেন, নিলখোলা সরকারি প্রাথমিক বিদ্যালয়ের সহকারী শিক্ষক সুদাম পাল, নিহতর মামা শিক্ষক বিএম ইউনুস আলী প্রমুখ।\nউল্লেখ্য, গত রবিবার সকালে প্রেমঘটিত বিষয়ে কবিতাকে অপহরণ করে দুষ্কৃতিকারীরা। অপহরণের দুই দিন পর বাড়ির পাশে ডোবায় হাত ও কোমড়ে পাটার সঙ্গে রশি দিয়ে বাঁধা অবস্থায় তার লাশ উদ্ধার করে পুলিশ। মঙ্গলবার হত্যা মামলা দায়ের পাঁচদিন পরও পুলিশ হত্যার রহস্য উদঘাটন করতে পারেনি।\nPrevious Postএনআরবিসি ব্যাংকের উত্তরা শাখায় অর্ধশত কোটি টাকার ঋণ জালিয়াতি! Next Postইতিহাস বিকৃতকারীদের বিরুদ্ধে আইন প্রয়োগের দাবি


প্রবাসী কল্যাণ ব্যাংক থেকে ঋণ নেওয়ার নিয়ম কি ? - BDtech24\nHome/ Questions/Q 5420\nAsked: September 20, 2021 2021-09-20T07:23:19+00:00 2021-09-20T07:23:19+00:00In: অর্থনীতি\nপ্রবাসী কল্যাণ ব্যাংক থেকে ঋণ নেওয়ার নিয়ম কি ?\nপ্রবাসী কল্যাণ ব্যাংক থেকে ঋণ নেওয়ার নিয়ম সম্পর্কে জানতে চাই।\n2021-09-23T06:38:11+00:00Added an answer on September 23, 2021 at 6:38 am\nপ্রবাসী কল্যাণ ব্যাংকগুলি সাধারণত চার ধরনের ব্যাংক ঋণ প্রদান করে:\n১. ইমিগ্রেশন লোন / মাইগ্রেশন লোন\n২. পুনর্বাসন ঋণ\n৩. বঙ্গবন্ধু অভিবাসী বড় পারিবারিক ঋণ\n৪. বিশেষ পুনর্বাসন ঋণ\nইমিগ্রেশন লোন / মাইগ্রেশন লোন\nঅভিবাসন ঋণ পাওয়ার পূর্বশর্ত:\n1. যদি আপনি আপনার নিকট আত্মীয় বা নিয়োগকর্তার মাধ্যমে বিদেশে কর্মসংস্থানের জন্য ভিসা পেয়ে থাকেন।\nআবেদনকারীকে নিয়োগকর্তা / ব্যক্তিগতভাবে সংগৃহীত ভিসার 02 কপি (ভিসা যাচাইকরণের জন্য) ফটোকপি এবং মোবাইল নম্বর প্রদান করতে হবে। ভিসা 03 (তিন) কার্যদিবসের মধ্যে যাচাই করা হবে এবং আবেদনকারীকে ব্যাংক থেকে ফোন / এসএমএসের মাধ্যমে জানানো হবে।\n2. আপনার অনুপস্থিতিতে আপনাকে আপনার নিকটতম জন ব্যাংকের ঋণ পরিশোধের দায়িত্ব নিতে হবে।\n3. ইমিগ্রেশন লোন নেওয়ার জন্য গ্যারান্টারের আর্থিক উপায় থাকতে হবে।\n4. যদি আপনি ভিসা যাচাইকরণে সত্যতা খুঁজে পান, তাহলে আপনাকে নিম্নলিখিত নথি সহ প্রবাসী কল্যাণ ব্যাংকের সাথে যোগাযোগ করতে হবে।\nসঠিক ভিসা পাওয়ার পর করণীয়:\n1. অভিবাসন ঋণ গ্রহণের জন্য আবেদনপত্র পাওয়ার আগে, একজনকে ব্যবস্থাপনা পরিচালক / ব্যবস্থাপকের সাথে আবেদন করতে হবে।\n2. নমুনা অনুযায়ী আবেদনের পর অভিবাসন ঋণ আবেদনপত্র পূরণ করতে হবে।\n3. আবেদনকারীকে সদ্য তোলা সত্যায়িত ছবির 03 (তিন) কপি, ভোটার আইডি কার্ডের সত্যায়িত ফটোকপি, পাসপোর্টের সত্যায়িত ফটোকপি, বর্তমান ঠিকানা এবং স্থায়ী ঠিকানা সহ পৌরসভা / ইউনিয়ন পরিষদের সার্টিফিকেটের সত্যায়িত ফটোকপি প্রদান করতে হবে।\n4. আবেদনকারীর জামিনকারীদের প্রত্যেকটি সদ্য তোলা ফটোকপি, ভোটার আইডি কার্ডের সত্যায়িত ফটোকপি, বর্তমান ঠিকানা এবং পৌরসভা / ইউনিয়ন কাউন্সিল সার্টিফিকেটের সত্যায়িত ফটোকপি স্থায়ী ঠিকানার সঙ্গে প্রদান করতে হবে।\n5. ইমিগ্রেশন লোন নেওয়ার সময় কর্মচারীদের অবশ্যই একটি সেভিংস অ্যাকাউন্ট খুলতে হবে।\nঅভিবাসীদের দ্বারা অর্জিত সমস্ত রেমিটেন্স সেভিংস অ্যাকাউন্টের মাধ্যমে দেশে পাঠাতে হবে। ইমিগ্রেশন লোন নেওয়ার সময় কর্মচারীদের অবশ্যই বীমা সুবিধা নিতে হবে।\n। গ্যারান্টরকে যে কোনও একজনের ব্যাঙ্ক অ্যাকাউন্টে 03 পৃষ্ঠা চেক (চেক এমআইসিআর হতে হবে) প্রদান করতে হবে।\n9. দূতাবাস কর্তৃক ভিসা এবং শ্রম চুক্তির ফটোকপি (02 কপি) আবেদনকারীকে প্রদান করা হয় এবং ভিসার ফটোকপি স্থানীয় ভাষায় অনুবাদ করা হয় (প্রয়োজন অনুযায়ী) এবং ভিসা সংক্রান্ত বিএমইটি / বোয়েসেল সার্টিফিকেশন বৈধতা\n10. শিক্ষাগত যোগ্যতার শংসাপত্রের সত্যায়িত ফটোকপি (যদি থাকে) প্রদান করতে হবে।\n11. শারীরিক যোগ্যতার সার্টিফিকেটের সত্যায়িত ফটোকপি প্রদান করতে হবে।\n12. অভিবাসন ব্যয়ের বিবরণ সাদা কাগজে লেখা আছে।\n13. আবেদনকারীর কর্মস্থলের ঠিকানা, টেলিফোন নম্বর / ই-মেইল ঠিকানা ইত্যাদি (সম্ভব হলে)। বিএমইটি কর্তৃক ইমিগ্রেশন ক্লিয়ারেন্স কার্ডের উভয় পক্ষের সত্যায়িত ফটোকপি।\n14. কাজের অভিজ্ঞতার শংসাপত্র।\n15. যে এজেন্সির মাধ্যমে আপনি বিদেশে ভ্রমণ করবেন অথবা সম্ভাব্য ভ্রমণের তারিখ সহ বিমান টিকেট ক্রয় করবেন তার শংসাপত্র।\n16. বিমান টিকিটের ফটোকপি। (যেখানে প্রযোজ্য)\n16. ঋণ পরিশোধের হলফনামা।\nঅভিবাসন ঋণ পরিশোধের জন্য চার্জ এবং নিয়ম\n1. অভিবাসন ঋণের ক্ষেত্রে সুদের হার মাত্র 09 শতাংশ।\n2. পেমেন্টের দিন থেকে 02 (দুই) মাসের সর্বোচ্চ অনুদান দেওয়া হয়।\n3. দেশব্যাপী ভিসা অনুযায়ী সর্বোচ্চ ঋণ পরিশোধের মেয়াদ2বছর (22 মাসিক কিস্তিতে নেওয়া ঋণ শোধ করতে হবে)। যেমন: সৌদি আরব, সংযুক্ত আরব আমিরাত, বাহরাইন, মরিশাস, ব্রুনাই, কাতার, ইতালি, ইউরোপ ইত্যাদি।\n4. সিঙ্গাপুরের ক্ষেত্রে, 01 বছরের মধ্যে 10 কিস্তিতে ঋণ পরিশোধ করতে হবে।


Can you say who is this little girl on Jayalalithaa's lap? dgtl - Anandabazar\nCan you say who is this little girl on Jayalalithaa's lap? dgtl\nজয়ললিতার কোলে এই ছোট্ট মেয়েটিকে আপনি কিন্তু চেনেন\n০৮ ডিসেম্বর ২০১৬ ১৮:২৪\nচিনতে পারছেন জয়ললিতার কোলের ছোট্ট মেয়েটিকে? ছবি: টুইটারের সৌজন্যে\n৫ ডিসেম্বর হৃদরোগে আক্রান্ত হয়ে মারা গিয়েছেন তামিলনাড়ুর মুখ্যমন্ত্রী জয়ললিতা। আকস্মিক দুঃসংবাদে শোকস্তব্ধ গোটা তামিলনাড়ু, শোক পালন দেশের অন্যান্য রাজ্যেও। তাঁর মৃত্যুর পর থেকেই শ্রদ্ধা জানিয়ে সোশ্যাল মিডিয়ায় জমেছে শোকবার্তার পাহাড়। এ বার আম্মার প্রতি শ্রদ্ধা জানালেন তাঁরই এক সময়ের ছোট্ট সহকর্মী। এক সময় অভিনেত্রী হিসাবেই দেশের মানুষের মন জয় করেছিলেন জয়ললিতা। ১৫ বছরের ফিল্মি কেরিয়ারের পর শতাধিক ছবি করে রাজনৈতিক জীবন বেছে নিয়েছিলেন তিনি। বহু দিন বড় পর্দার সঙ্গে সম্পর্ক না থাকলেও তাঁকে ভোলেননি পর্দার মানুষরা।\nসম্প্রতি সেই ‘ছোট্ট কলিগ’ আম্মার সঙ্গে তাঁর অভিনয়ের স্মৃতি শেয়ার করলেন সোশ্যাল মিডিয়ায়। বড় হয়ে এই ছোট্ট মেয়েটিই এক সময়ের বলিউডের সুপারহিট নায়িকা। বুঝতে পারছেন কে এই নায়িকা?\nজয়ললিতার কোলে এই শিশুশিল্পী আসলে শ্রীদেবী। ১৯৭১ সালে তামিল ছবি ‘আথি পরাশক্তি’-তে জয়ললতার সঙ্গে স্ক্রিন শেয়ার করেছিলেন শ্রীদেবী। ছবিতে ভগবান শক্তির ভূমিকায় ছিলেন জয়ললিতা। আর জয়ললিতার বিপরীতে শিবের ভূমিকায় ছিলেন জেমিনি গণেশন। শিশুশিল্পী শ্রীদেবী ছিলেন ভগবান মুরুগনের চরিত্রে। সেই সময় তাঁর বয়স ছিল মাত্র নয়।\nনিজের টুইটার অ্যাকাউন্টে এই ছবি পোস্ট করে ৫৩ বছরের শ্রীদেবী লিখেছেন, ‘‘সংস্কারী, মার্জিত, যত্নবান এবং আত্মমর্যাদা সম্পন্ন একজন নারী ছিলেন তিনি। আমি খুবই ভাগ্যবান যে ওঁর মতো মানুষের সঙ্গে কাজ করার সৌভাগ্য হয়েছে আমার। তাঁকে আমরা সকলেই মিস করব।’’\nআরও পড়ুন: শুধু তামিলনাড়ু নয়, দেশের হায়েস্ট পেড অভিনেত্রী ছিলেন জয়া


ঔদাসিন্যে চিন্তাবিদ্ধ এইসব দিনরাত্রি • বিবিজান.কম - BiBiJAAN.com\nঔদাসিন্যে চিন্তাবিদ্ধ এইসব দিনরাত্রি\nSunday 05 December 2010\nঅদ্ভুত সব দিন কেটে যাচ্ছে। ক্রমাগত… ইদানিং একদম লিখতে ইচ্ছে করেনা। একটা তীব্র অনিচ্ছা আমাকে আষ্টেপৃষ্ঠে বেঁধে রাখে। একটা তীব্র অনাগ্রহ আমাকে ক্রমাগত উদাসীন করে চলেছে সবকিছুর প্রতি… তারই একটা ধকল হয়ত 'না লেখালেখি'। অথচ কিছু ভাবনা যে আমাকে যন্ত্রণাদগ্ধ করেনা, তা না। বরং বিপরীতটাই হচ্ছে। অনেক রকমের 'আনসলভড থিংকিং' আমাকে স্তব্ধ করে রেখেছে!\nব্লগার হতে হলে লিখতে হয়, লেখা পড়তে হয়, কমেন্টের উত্তর দিতে হয়, আবার কমেন্ট করে আসতে হয়। অথচ আমি এতটাই অন্যরকম মতন হয়ে গেছি-- আমি প্রায় কয়েকবার করে আমার ব্লগের কমেন্টগুলো পড়েছি। সহৃদয় পাঠকগণ আমাকে তাদের সুচিন্তিত মন্তব্যগুলো, ব্যক্তিগত বার্তা দিয়ে ঋণী করে দিয়ে গেছেন… তবু, উত্তর দিতে ইচ্ছে হয় না। কেন যেন মনে হয় এই প্রতিক্রিয়াটুকুর জন্য যতখানি জীবনীশক্তি লাগে-- আমার তা নেই। ক্ষমা চাইতে হলে অন্ততঃ একটা ব্লগ পোস্ট লিখতে হয়-- সেটাও ইচ্ছে করেনা। তাকিয়ে তাকিয়ে সবার লেখাগুলি পড়ি-- ফেসবুকের নোটে, ব্লগে… আবার কমেন্ট সেকশনে তীব্র বুলি ওড়ে… শুধুই মনে হয়-- কী হবে আমার কথাগুলো বলে! প্রিয় ব্লগারদের লেখাগুলো ঠিকই পড়ি, কিছু বলা হয়না…\nফেসবুকে ছবি আপলোড দেখি -- নানারকম ফ্যান্সি আইডিয়া-- নিজের ছবি, নিজের পরিবারের, গাড়ির, টেবিলের, শার্টের, জামার ছবি, নতুন ঘড়ি সবকিছুর ছবি তুলে জানিয়ে দিতে হবে যেন এই পৃথিবীকে। স্ট্যাটাসে প্রেমের কথোপকথন, কোন বাসের চিপায় কে বসলো, আশেপাশে কারা বসে আছে, কয়টাকা দিয়ে পিজাহাটে খেলো, সেখানে ছবি তুলে আপলোড করে দেয়া-- সব কেমন যেন 'অতিপ্রকাশ' লাগে। কোন ফ্রাইড চিকেনটা 'অসাম', কোন 'লেগরোস্ট' জোশশ… কোন কার গাড়িটার 'কমফোর্ট' বেশি ছিলো, নতুন মোবাইল কেমন আর ছবি-- সবই শুধু অন্যকে জানিয়ে দেয়া… আকাশে তুলে দেয়া দরকার নিজের সমস্তটাই! নিজের একান্ত বলে কি কিছু নাই? ক্রমশঃ নিজেকেই অবাস্তব লাগে। হয়ত আমিই ব্যাকডেটেড আর অযোগ্য-- তাই এই প্রজন্মের সবার প্রকাশভঙ্গির সাথে খাপ খাইয়ে নিতে জানিনা।\nইউনিভার্সিটিতে গল্প করার লোক খুঁজে পেতাম কম। নারী, মুভি, টাকা, ক্যারিয়ার ছাপিয়ে কথা বলার লোক পেতে একটু পরিশ্রম করতে হতো বৈকি! সেই তখনকার সময়ে গাঁজার আসরে বুঁদ হয়ে বসে থাকতে দেখতাম যেসব ছেলেদের, যাদের সাথে আড্ডা দিয়েছি ঘন্টার পর ঘণ্টা, জীবনে কোনই আদর্শ বলতে কেউ ছিলোনা তাদের-- যেই ছেলে কয়টা কোনদিনই কোন বই পড়ে নাই-- হঠাৎ দেখলাম তারা জ্ঞানী হয়ে গেলো। ফেসবুকের পাতা ভরা তাদের স্রষ্টার প্রতি অবিশ্বাস আর বিভিন্ন ধর্মের লিমিটেশনের নজির লেখা, ইসলামই মূল লক্ষ্য। নব্য জ্ঞানী লোকের লেখা দেখে পড়তে যাই, নতুন কী কী 'প্রমাণ' এলো! হুবহু এই লেখাগুলোই ব্লগ জগতে দেখেছি অনেক, ফেসবুকের নোটে পড়েছি সর্বদাই… ছেলেগুলো নতুন করে শিখলো! এই লোকদের গালিবহুল কমেন্ট সেকশনে ভদ্র মানুষের টেকা দায়। তবু আগ্রহী হয়ে সব পড়ি, প্রতিটি অক্ষর! অনেকেই দেখি সেখানে যান-- তাদের ধর্মের পক্ষে বুঝাতে চান। যিনি ঠিক করেই ফেলেছেন তিনি জগতের 'প্রকৃত রহস্য' বুঝে গেছেন, তিনি বিজ্ঞান দ্বারা 'সমস্ত' কিছুর 'যুক্তি' বের হবে বলে 'অপেক্ষায়' আছেন-- তাকে ঠেকায় এমন সাধ্য কার? কিন্তু আমি তো জানি, এ সবই নিজের ভোগকে (উপভোগ নয়) সম্পূর্ণ 'সঠিক' করে প্রকাশিত করার একটা চেষ্টা মাত্র। যখন ধর্মীয় বাঁধন তাদের কর্মকান্ডকে প্রশ্নবিদ্ধ করে-- তখনই এই 'জ্ঞানের' প্রকাশ ও তর্কের সূচনা হয় নিজেকে 'বিবেকের দংশন' থেকে মুক্তি দিতে… বাকিটা জীবনভোর চালিয়ে যাওয়া আরকি!\nসৃষ্টিজগতের রহস্য বের করবেন 'হকিন্স', সেই অপেক্ষায় থাকবেন যারা, তাদের দলে কীভাবে সামিল হবো? রহস্য উদঘাটনকারীরা নিজেরাই নশ্বর, প্রতিবন্ধী। তারা জগতের রহস্য উদঘাটন করে নিজেরাই সীমাবদ্ধতায় ভরপুর। এই জগতের এই সভ্যতার আগে হাজার হাজার কোটি বছরে কোন 'ডারউইন হকিন্স' ছিলেন না? শুধু বলতে ইচ্ছে করে-- মানুষ কেন মরে? এই আপনি যখন নেটে বসে আনন্দ করতেসেন, তখন কেন একটা বস্তিতে একটা ছেলে রোগে কাত হয়ে শুয়ে থাকে চৌকিতে। কেন ইয়ুরোপের ছেলেগুলো তখন গাড়িতে চড়ে 'রাইডে' যায়? কেন কাশ্মীর আর ফিলিস্তিনে চোখের সামনে বাবার আর ভাইয়ের মৃত্যু দেখতে হয় নিষ্পাপ কন্যাশিশুদের? পারবেন আপনার "যুক্তি" দিয়ে এটাকে বুঝাইতে? হে বিশ্বের জ্ঞানীতম চিন্তাবিদেরা-- নিয়ে আসো এদের একই প্ল্যাটফর্মে। চলে যাওয়া নিরপরাধ আত্মাদেরকেও নিয়ে আসো (যদি তোমাদের যুক্তি দিয়ে কিছু বের করতে পারো) তবে সাধ্য থাকলে এই কাজটাও করো।\nপত্রিকাতে রাজনীতিবিদদের ক্রমাগত মিথ্যাচার সেই ছেলেবেলা থেকে দেখছি। অনেক অনেক নেতারই ব্যক্তিগত জীবন জানতে পেরেছি একদম কাছের লোকদের মাধ্যমে। যারা দেশের 'উন্নতি' ভাসিয়ে দিয়ে চলেন, তাদের পারিবারিক ঘটনা আর ব্যক্তিগত চরিত্রের কথাগুলো জানার পর আমার কেমন যেন কার্টুন লাগে! নিজের প্রতি করুণা হয়। ইভটিজিং সামলাতে হলে নাকি 'কারাতে' শিখতে হবে মেয়েদের! ইভটিজিং নিয়ে দেশের থিঙ্কট্যাংক শিক্ষকগণ ঢাকা বিশ্ববিদ্যালয়ে আয়োজিত একটা সেমিনারে 'আবিষ্কার' করলেন ধর্মীয় 'আগ্রসন' এই ইভটিজিং-এর মূলে! নতুন করে নির্বাক হই।\nপ্রতিদিন হত্যা-ধর্ষণ-লুট দেখি। মেয়েদের প্রতি পাশবিক আচরণগুলো দেখি… যৌতুকের জন্য, দ্বিতীয় বিয়েতে অমতের জন্য, বিয়েতে রাজি না হবার জন্য, প্রেমে অমতের জন্য… আমরা মানুষ!!\nবাজারে গিয়ে ১১২ টাকা কেজি সয়াবিন তেল কিনতে গিয়ে মনে হয়-- "তবু আমরা বেঁচে আছি!"\nরিকশায় চলা ২৬ মিনিটের পথে যখন বাসে দাঁড়িয়ে সিদ্ধ হয়ে ১ ঘন্টা ৪৪ মিনিট পর নামি রাস্তাতে-- তখন মনে হয় "আমরা আজো বেঁচেই আছি"! ৪০ টাকা কেজি চালের প্যাকেটটা হাতে নিয়ে ভাবি-- এভাবেই বেঁচে থাকা হয়!\nবন্ধুর বাসায় গিয়ে স্যাটেলাইটের চ্যানেল বদলাতে গিয়ে দেখলাম স্টার প্লাসে মুসলিম চেহারার (ওসামা বিন লাদেনের মতন) একজনকে নিয়ে একটা কমেডি চলছে। অপেক্ষা করে দেখলাম সেখানে অতি স্বল্পবসনা একজন নারীও আছেন পাশে। আবুল সেই মুসলিমকে নারী অভিনেত্রী বললেন অমুক কাজটা করবা? আরব্য পোশাকের লম্বা দাড়িওয়ালা সেই পুরুষ ঝাঁপ দিয়ে বললো তোমার জন্য আমি সব পারি (ব্যাকগ্রাউন্ডে হাসির শব্দ)। মুসলিমরা খুব ঢিলা! আবার চ্যানেল বদলে দিলাম। স্টার মুভিজ-- লেখা আফগানিস্তান-- পাহাড়ে একজন ক্যামেরাম্যান ছবি তুলছে-- মাথায় টুপি আর হাতে স্টেনগানওয়ালাদের-- সবাই সন্ত্রাসী… জগতের সন্ত্রাস আর 'ফানি' চরিত্র মুসলিমদেরই!\nদেশীয় চ্যানেলগুলোতে জানলাম এবারের লাক্স ফটোসুন্দরীরা নিজেদের ডিজাইনে নিজেরা সাজবেন। তাদের কিছু ক্যাটওয়াক দেখলাম। অসাধারণ শিল্পশৈলীর (!!) পোশাক দেখলাম। তারপর শাহবাগের মোড়ে একটা বিলবোর্ডে একজন স্বল্পবসনা মডেলকে দেখে আগ্রহী হয়ে বুঝতে পারলাম এটা ফার্নিচারের। বাস থেকে নেমে একজন বৃদ্ধাকে পথের পাশে পড়ে থাকতে দেখলাম। বয়সের ভারে ন্যুব্জ তিনি… জিজ্ঞেস করে জানলাম তার কেউ নেই…\nক্রমাগত বৈচিত্র্য দেখি জীবনের। জীবন ধারণ করা মানুষগুলো কী চায় বুঝতে পারিনা। অবিমিশ্র 'উপভোগ' কীভাবে এই জীবনে করা সম্ভব, অন্ততঃ করতে 'চাওয়া' সম্ভব তাও বুঝিনা। নিজেকে খুব অজ্ঞ লাগে, নিজের প্রতি করুণা হয়, বেঁচে থাকাটাকে সহস্র কেজির মতন ভারসদৃশ লাগে… আর ভয় হয়! পৃথিবী আর পরকালে পরাজিত হওয়া একজন সৈনিক বলে মনে হয়… এই শঙ্কাকে দূর করতে পারছি না কিছুতেই।\nদিগন্তে হেলে পড়া সূর্যের দিকে তাকিয়ে মাঝে মাঝেই জীবনের একটা হিসেব করতে ইচ্ছে হয়। জানি এই হিসেব কখনই লেজারের হিসেবের মতন ডেবিট-ক্রেডিট মিলিয়ে সমান সমান করে ঘুমাতে যাওয়া যাবে না… এভাবেই একদিন চলে যাবো সব ছেড়ে। তখনই সমস্ত রহস্যের উত্তর জেনে নেবো নাহয়!\n[০৫ ডিসেম্বর, ২০১০]\nমৃত্যুযন্ত্রণায় কাতর লোকটিকে জিজ্ঞেস করতে পারবে সে কন্সার্টে যাবে কিনা?


এই গেমটি আপনাকে একটি খুব নিরীহ কুকুর Parkour এর গোপন শিখতে সাহায্য আছে. তিনি ভাল জাম্পিং এবং superbly Obeys কমান্ড আছে, এবং আপনি এটা মনে যখনই আপনি কোন অসুবিধা হবে জন্য তাঁকে নতুন শেখান! , তাকে অবমুক্ত উপর ঝাঁপ করুন হামাগুড়ি এবং একটি দীর্ঘ লাফ আগে একটি বড় কঠোর ব্যবস্থা নিতে চালানো - এবং তিনি শব্দ ছাড়া সঞ্চালন করা হবে. . গেম খেলুন Parkour অনলাইন.\nখেলা Parkour এখনো যোগ করেনি: 09.01.2014


Cyclone Jawad Update: দুর্ভোগের জাওয়াদ! আজও দিনভর একটানা বৃষ্টি, জলমগ্ন চাষের জমি, বিশাল ক্ষতিতে চাষিরা| Cyclone Jawad Update: farmers face huge loss due to continous rainfall – News18 Bangla\nHome » Photo » south-bengal » Cyclone Jawad Update: দুর্ভোগের জাওয়াদ! আজও দিনভর একটানা বৃষ্টি, জলমগ্ন চাষের জমি, বিশাল ক্ষতিতে চাষিরা\nCyclone Jawad Update: দুর্ভোগের জাওয়াদ! আজও দিনভর একটানা বৃষ্টি, জলমগ্ন চাষের জমি, বিশাল ক্ষতিতে চাষিরা\nসোমবার সকালেও কালো মেঘে ঢাকা কলকাতা-সহ দক্ষিণবঙ্গের আকাশ। টানা বৃষ্টিতে জলমগ্ন রাজ্যের বিভিন্ন অঞ্চল।\n| December 06, 2021, 15:38 IST\nপূর্বাভাস মিলিয়েই ঘূর্ণিঝড় নয়, নিম্নচাপ হয়েই বাংলায় এসেছে জাওয়াদ (Cyclone Jawad Update)। সেই কারণেই রাতভর বৃষ্টি হয়েছে বাংলার বড় অংশে (West Bengal Weather)। সোমবার সকালেও কালো মেঘে ঢাকা কলকাতা-সহ দক্ষিণবঙ্গের আকাশ। টানা বৃষ্টিতে জলমগ্ন রাজ্যের বিভিন্ন অঞ্চল।\nঘূর্ণিঝড় না হলেও জাওয়াদের প্রভাবে তৈরি হওয়া নিম্নচাপের বৃষ্টিতে ওড়িশার বিস্তীর্ণ অঞ্চলে ফসলের ক্ষতি হয়েছে (Cyclone Jawad Update)। পুরী-কটক সংলগ্ন বেশ কিছু গ্রামে ধান-সহ বিভিন্ন মরসুমি ফসল নষ্ট হয়েছে। নিম্নচাপ কেটে গেলেও জমিতে এখনও জমে রয়েছে জল। কয়েক লক্ষ টাকার ক্ষতি হয়েছে। সরকারের থেকে সাহায্যের আশায় চাষিরা (West Bengal Weather)।\nনিম্নচাপের বৃষ্টিতে ক্ষতির মুখে সাগরের ধান চাষীরা। বৃষ্টিতে জলে ডুবেছে ধানের জমি (Cyclone Jawad Update)। তবে, আবহাওয়া দফতর জানাচ্ছে, সোমবার আরও বৃষ্টির সম্মুখীন হতে হলেও মঙ্গলবার থেকে পরিস্থিতির কিছুটা পরিবর্তন হবে (West Bengal Weather)।\nজাওয়াদের প্রভাবেই দক্ষিণবঙ্গের হাওড়া, কলকাতা, হুগলি, বীরভূম, বাঁকুড়া, নদিয়া, মুর্শিদাবাদ, পূর্ব বর্ধমান, পশ্চিম বর্ধমানে ভারী বৃষ্টি হচ্ছে (Cyclone Jawad Update)। দুই ২৪ পরগনা, দুই মেদিনীপুর ও ঝাড়গ্রামেও অতিভারী বৃষ্টির আশঙ্কা রয়েছে (West Bengal Weather)।\nসুস্পষ্ট নিম্নচাপ বাংলা উপকূলে। আরও শক্তি হারিয়ে নিম্নচাপ রূপে জাওয়াদ বাংলাদেশের দিকে এগিয়ে যাবে। আজ, সোমবারও দিনভর ভারী বৃষ্টির সর্তকতা বাংলাদেশ লাগোয়া তিন জেলায় (Cyclone Jawad Update)। উত্তর ২৪ পরগনা, নদিয়া, মুর্শিদাবাদে ভারী বৃষ্টির সর্তকতা। কলকাতা, দক্ষিণ ২৪ পরগনা, হাওড়া, হুগলি ও পূর্ব বর্ধমানে মাঝারি থেকে ভারি বৃষ্টির সতর্কতা দিয়েছে হাওয়া অফিস (West Bengal Weather)।


আদালতে হামলাকারী ব্রেন্টন ট্যারেন্ট, হাসছিলেন তখনও!\nHome নিউজিল্যান্ড বনাম বাংলাদেশ আদালতে হামলাকারী ব্রেন্টন ট্যারেন্ট, হাসছিলেন তখনও!\nনিউজিল্যান্ডের ক্রাইস্টচার্চে ঘৃণ্য সন্ত্রাসী হামলা চালানো ব্রেন্টন ট্যারেন্টকে আটকের পর আদালতে হাজির করা হয়েছে। তবে গ্রেফতারের পরও অনেকটা ভাবলেশহীন হয়ে আছেন তিনি। আদালত প্রাঙ্গনে ছবি তোলার সময়ও হাসছিলেন এই নিকৃষ্ট খুনি।\nশুক্রবার হামলার ৩৬ মিনিটের মধ্যেই ব্রেন্টনকে আটক করে নিউজিল্যান্ডের আইনশৃঙ্খলা রক্ষাকারী বাহিনী। দেশটির সংবাদমাধ্যম সূত্রে জানা যায়, হামলার পর ব্রেন্টন তার গাড়ি নিয়ে পালানোর চেষ্টা করলে দুই পুলিশ কর্মকর্তা তাকে পাকড়াওয়ের চেষ্টা করেন।\nসেই পাকড়াওয়ে সফল হয়ে পুলিশের গাড়ি ব্রেন্টনের গাড়িকে অবরুদ্ধ করে এবং ব্রেন্টনকে আটক করে। তাকে আটক করতে যে দুই পুলিশ সদস্য বেশি অবদান রেখেছেন তারা স্থানীয় কমিউনিটি পুলিশের সদস্য।\nআটক হওয়া ব্রেন্টনকে শনিবার (১৬ মার্চ) আদালতে হাজির করে তার বিরুদ্ধে হত্যাকাণ্ডের অভিযোগ আনা হয়। আগামী ৫ এপ্রিল পুনরায় তাকে আদালতে হাজিরের নির্দেশ দেওয়া হয়েছে।\nআদালত প্রাঙ্গনে গণমাধ্যমের সামনে ব্রেন্টনকে হাজির করা হলে তিনি ভাবলেশহীন ভঙ্গিতে ছিলেন এবং হাসছিলেন। তার এমন বিদ্রূপাত্মক আচরণ এবং অনুশোচনা বোধ না থাকায় সামাজিক যোগাযোগমাধ্যমে তীব্র সমালোচনা চলছে।\nপ্রসঙ্গত, গত শুক্রবার (১৫ মার্চ) নিউজিল্যান্ডের ক্রাইস্টচার্চের হ্যাগলি ওভালের আল নূর মসজিদে সশস্ত্র হামলা চালান ব্রেন্টন ট্যারেন্ট নামের ঐ অস্ট্রেলীয়। খ্রিষ্টান এই জঙ্গি দীর্ঘদিন ধরে পরিকল্পনা করে এমন হামলা চালিয়েছেন বলে অনুমেয় হচ্ছে। মসজিদে এমন ভয়ানক হামলায় এখন পর্যন্ত ৫০ জনেরও বেশি মুসলিম মারা গেছেন।\nহামলার সময় ঐ মসজিদেই থাকার কথা ছিল বাংলাদেশ দলের ক্রিকেটারদের। কাকতালীয়ভাবে দেরিতে মসজিদ অভিমুখে যাওয়ায় অল্পের জন্য প্রাণে বেঁচে যান তারা। নিরাপত্তা শঙ্কায় শনিবার থেকে শুরু হতে যাওয়া স্বাগতিক নিউজিল্যান্ড ও সফরকারী বাংলাদেশের মধ্যকার ক্রাইস্টচার্চ টেস্ট বাতিল করে কর্তৃপক্ষ। তড়িঘড়ি করে দেশের বিমান ধরেছেন টাইগাররা। ক্রিকেটাররা মৃত্যুর হাত থেকে বেঁচে যাওয়ায় ক্রিকেট অঙ্গন স্বস্তিতে থাকলেও ন্যাকারজনক হামলায় ক্ষতিগ্রস্তদের জন্য চলছে শোকের মাতম।\nPrevious articleশচীনের শতকের শতক ও মুশফিক-সাকিবদের জয়\nNext articleট্রমা কাটাতে সময় লাগবে: তামিম


পরিবহন নেতা বলছেন, ৯৫ ভাগ চালক-শ্রমিক এখনও টিকা নেননি। তাহলে বাস চালাবে কে?\nপ্রকাশ: ১৩ জানুয়ারি ২২ । ০০:১৭ | আপডেট: ১৩ জানুয়ারি ২২ । ০২:০২\nকরোনাভাইরাস সংক্রমণ রোধে সরকারি নির্দেশনা মেনে আগামী শনিবার থেকে অর্ধেক আসন খালি রেখে গণপরিবহন চালাতে হবে। এমনকি চালক ও হেলপারের অবশ্যই করোনা টিকা নেওয়ার সনদ থাকতে হবে।\nবুধবার রাতে এ দুই শর্তসহ পাঁচ দফা নির্দেশনা জারি করে সড়ক পরিবহন কর্তৃপক্ষ (বিআরটিএ)।\nতবে বাস ট্রাক ওনার্স অ্যাসোসিয়েশনের সহকারী সাধারণ সম্পাদক রাকেশ ঘোষ সমকালকে বলছেন, ৯৫ ভাগ চালক-শ্রমিক এখনও টিকা নেননি। তাহলে বাস চালাবে কে? এ সিদ্ধান্তের ফলে গণপরিবহন বন্ধ হওয়ার আশঙ্কা রয়েছে। যাত্রীদের দুর্ভোগ হবে।\nবিষয় : করোনাভাইরাস গণপরিবহন টিকা চালক


বিলুপ্ত হয়ে যাওয়া বাঘের হদিশ মিলল তাসমানিয়ায় – সোনার দেশ\nবাঘ নাকি কুকুর? নাকি শেয়াল? মনে করা হয়েছিল, তারা পৃথিবী থেকে বিলুপ্ত হয়ে গিয়েছে পুরোপুরি। অন্তত গত ৮০ বছর ধরে পৃথিবীর কোনও প্রান্তেই তাদের টিকির দেখা মেলেনি। তাসমানিয়ায় আট দশক আগে বিক্ষিপ্ত ভাবে তাদের দেখা মিললেও অস্ট্রেলিয়ার মূল ভূখ-ে এদের শেষ দেখা গিয়েছিল প্রায় দু’হাজার বছর আগে।\nকিন্তু হঠাৎ করেই সেই বিলুপ্ত প্রজাতির বাঘের আবার হদিশ মিলল পশ্চিম অস্ট্রেলিয়ার তাসমানিয়ায়। ওই বাঘের প্রজাতির নাম ‘থাইলাসিন’। হোবার্ট চিড়িয়াখানায় থাকা শেষ ‘থাইলাসিন’টির মৃত্যু হয় ১৯৩৬ সালে। দেখতে অনেকটা কুকুর, কিছুটা শেয়ালের মতো।\nকুইন্সল্যান্ডে আবার সেই হারিয়ে যাওয়া প্রজাতির বাঘের হদিশ মেলায় জেমস কুক বিশ্বিদ্যালয়ের গবেষকরা আবার নেমে পওেড়ছেন ওই বিরল প্রজাতির বাঘের সন্ধানে। আপাতত ওই প্রজাতির চারটি বাঘের হদিশ মিলেছে, মনে করা হচ্ছে, খোঁজাখুঁজি করলে ওই বিরল প্রজাতির আরও বাঘের হদিশ মিলবে তড়িঘড়ি।- আনন্দবাজার পত্রিকা


নিত্য প্রয়োজনীয় দ্রব্যমূল্যের উর্ধ্বগতির প্রতিবাদ এবং দ্রব্যমূল্য নিয়ন্ত্রণের দাবীতে দেশব্যাপি শান্তিপূর্ণ বিক্ষোভ অনুষ্ঠিত\n১৩ নভেম্বর ২০১৭, সোমবার, ৬:৩১\nবাংলাদেশ জামায়াতে ইসলামীর কেন্দ্রীয় মজলিশে শুরা সদস্য ও ঢাকা মহানগরী উত্তরের সহকারি সেক্রেটারি লস্কর মোহাম্মদ তসলিম বলেছেন, সরকার দেশ পরিচালনায় সার্বিকভাবে ব্যর্থ হয়েছে। জনগণের ক্রয়ক্ষমতা না বাড়লেও দ্রব্যমূল্যের লাগামহীন উর্দ্ধগতিতে জনদুর্ভোগ এখন চরমে উঠেছে। তাই ব্যর্থ ও জুলুমবাজ সরকারের পতনের লক্ষ্যে দলমত নির্বিশেষে সকলকে ঐক্যবদ্ধ হতে হবে। তিনি ক্রমবর্ধমান দ্রব্যমূল্য নিয়ন্ত্রণে সরকারের প্রতি জোর দাবি জানান। অন্যথায় সরকারকে গণরোষের মুখোমুখী হতে হবে।\nতিনি আজ রাজধানীতে কেন্দ্র ঘোষিত শান্তিপূর্ণ বিক্ষোভ কর্মসূচির অংশ হিসেবে বাংলাদেশ জামায়াতে ইসলামী ঢাকা মহানগরী উত্তর আয়োজিত চাল, ডাল, আটা, তেল, তরকারী, মাছ, গোশ্ত, পিঁয়াজ, রসূনসহ সকল নিত্য প্রয়োজনীয় দ্রব্যমূল্যের অসহনীয় উর্ধ্বগতির প্রতিবাদে এবং দ্রব্যমূল্য নিয়ন্ত্রণের দাবীতে এক বিক্ষোভ পরবর্তী সমাবেশে এসব কথা বলেন। বিক্ষোভ মিছিলটি উত্তর বাড্ডা থেকে শুরু হয়ে নগরীর বিভিন্ন সড়ক প্রদক্ষিণ করে মেরুল বাড্ডা গিয়ে সমাবেশের মাধ্যমে শেষ হয়। সমাবেশে উপস্থিত ছিলেন ঢাকা মহানগরী উত্তরের কর্মপরিষদ সদস্য নাজিম উদ্দীন মোল্লা, ঢাকা মহানগরীর উত্তরের মজলিশে শুরা সদস্য ডা. ফখরুদ্দীন মানিক, মিজানুর রহমান, নিয়ামুল করিম, জামায়াত নেতা এ আর সরকার, জিল্লুর রহমান ও ছাত্রনেতা জামিল প্রমূখ।\nলস্কর তসলিম বলেন, চাল, ডাল, আটা, তেল, তরকারী, মাছ, গোশ্ত, পিঁয়াজ, রসূনসহ সকল নিত্য প্রয়োজনীয় দ্রব্যমূল্যের উর্ধ্বগতির ফলে নি¤œবিত্ত ও মধ্যবিত্ত শ্রেণির মানুষের নাভিশ্বাস উঠেছে। বাজারে নিত্যপ্রয়োজনীয় জিনিষের দাম অসহনীয় পর্যায়ে পৌঁছেছে। সরকার জনগণের কল্যাণে কাজ না করে নিজেদের অবৈধ ক্ষমতাকে দীর্ঘায়িত করতেই ব্যস্ত রয়েছে। তারা নিত্য প্রয়োজনীয় দ্রব্যমূল্য বৃদ্ধি রোধে কার্যকর কোন পদক্ষেপই গ্রহণ করছে না। সরকার গণপ্রতিনিধিত্বশীল নয় বলেই তারা জনগণের কল্যাণে কোন কাজ করে না। তাই দেশ ও জাতির বৃহত্তর স্বার্থেই অগণতান্ত্রিক সরকারের পরিবর্তে গণপ্রতিনিধিত্বশীল সরকার প্রতিষ্ঠা করতে হবে। অন্যথায় আগামী দিনে গণদুর্ভোগ বাড়বে বৈ কমবে না।\nতিনি বলেন, অগ্নিমূল্যের বাজারে এখন মিনিকেট চাল প্রতি কেজি ৫৮ থেকে ৬০ টাকা, ভারতীয় চাল ৪৮ থেকে ৫০ টাকা, দেশী বিআর ৫২ থেকে ৫৩ টাকা, সরু চাল ৯০ টাকা থেকে ১০০ টাকা, আটা প্রতি কেজি ৩২ থেকে ৩৪ টাকা, মসুর ডাল প্রতি কেজি ১২৫ টাকা, মুগডাল প্রতি কেজি ১২০ টাকা, মাষকলাই প্রতি কেজি ১৩৫ টাকা, ছোলা প্রতি কেজি ৯০ থেকে ৯৫ টাকা, রুই মাছ প্রতি কেজি ২৫০ থেকে ৩৫০ টাকা, কাতলা প্রতি কেজি ৩৫০ থেকে ৪০০ টাকা, মুরগী প্রতি কেজি ১২৫ থেকে ১৭০ টাকা, গরুর গোশ্ত প্রতি কেজি ৪৮০ থেকে ৫২০ টাকা, খাসির গোশ্ত প্রতি কেজি ৭৫০ থেকে ৮০০ টাকা, টমেটো প্রতি কেজি ১২০ টাকা, সিম ১৫০ টাকা, করলা, পটল, বরবটি ইত্যাদি ৭০ থেকে ৮০ টাকা কেজি দরে বিক্রি হচ্ছে। পিঁয়াজ প্রতি কেজি ৮০ থেকে ৯০ টাকা, কাঁচামরিচ প্রতি কেজি ১৬০ থেকে ২০০ টাকায় কেনা যাচ্ছে। যা সাধারণ মানুষের ক্রয়ক্ষমতার একেবারেই বাইরে। এমতাবস্থায় সাধারণ মানুষের জীবনযাত্রা স্বাভাবিক রাখতে জনগণের ক্রয় ক্ষমতা বৃদ্ধি সহ দ্রব্যমূল্য যৌক্তিকভাবে নিয়ন্ত্রণের কোন বিকল্প নেই।\nবাংলাদেশ জামায়াতে ইসলামী কেন্দ্র ঘোষিত কর্মসূচির অংশ হিসেবে দ্রব্যমূল্যের উর্ধ্বগতির প্রতিবাদে রাজধানীতে আজ সোমবার সকাল ৯টায় বিক্ষোভ মিছিল ও সমাবেশ করেছে ঢাকা মহানগরী দক্ষিণ জামায়াত। মিছিলটি রাজধানীর বিভিন্ন সড়ক প্রদক্ষিণ করে খিলগাঁও রেলগেট এলাকায় সমাবেশের মাধ্যমে শেষ হয়।\nসমাবেশে জামায়াত নেতৃবৃন্দ বলেন, নিত্য প্রয়োজনীয় দ্রব্যমূল্যের উর্ধ্বগতির ফলে নি¤œবিত্ত সাধারণ জনগণ ও মধ্যবিত্ত শ্রেণীর মানুষের নাভিশ্বাস উঠেছে। দেশের মূল্য পরিস্থিতি এখন সাধারণ মানুষের ক্রয়-ক্ষমতার বাইরে। তাই আজ জনজীবনে চরম অস্বস্তি বিরাজ করছে, যা জনগণের গোদের উপর বিষফোঁড়ার শামিল। বর্তমানে বাজারে নিত্য প্রয়োজনীয় দ্রব্যের দাম অস্বাভাবিক হারে বেড়ে গিয়েছে। জনগণকে সুফল দিতে হলে দ্রুত রেশনিং, টিসিবি, ন্যায্যমূল্যের দোকান, সুস্থ্য বণ্টন ব্যবস্থা চালু, পাইকারি ও খুচরা বাজারে রাষ্ট্রের প্রভাব-সক্ষমতা সৃষ্টি করে ব্যবসায়ী সিন্ডিকেটের বিরুদ্ধে দৃষ্টান্তমূলক শাস্তির ব্যবস্থা করতে হবে। দ্রব্যমূল্য নিয়ন্ত্রণে রাখতে ইসলামী অর্থনৈতিক ব্যবস্থা প্রতিষ্ঠা করতে হবে।\nনেতৃবৃন্দ বলেন, সরকার দেশ পরিচালনায় সার্বিকভাবে ব্যর্থ হয়েছে। তাই সরকারের বিরুদ্ধে দেশের জনগণ ফুঁসে উঠেছে। পুলিশের গুলি ও সরকার দলীয় সন্ত্রাস এবং আওয়ামী দোষরদের ভয়ে মানুষ মুখ বুজে সব সহ্য করছে। দ্রব্যমূল্যের তীব্র কষাঘাতে মধ্যবিত্ত ও দরিদ্র শ্রেণীর মানুষের জীবন আজ দূর্বিষহ হয়ে পড়েছে। সেদিকে সরকারের কোন দৃষ্টি নেই। সরকার নিজের গদি রক্ষায় ব্যস্ত রয়েছে। সরকার নিত্য প্রয়োজনীয় দ্রব্যমূল্য বৃদ্ধি রোধ করার জন্য কার্যকর কোন পদক্ষেপই গ্রহণ করছে না। বর্তমান সরকার জনগণের নির্বাচিত নয়। সেই কারণেই তারা জনগণের সুখ-দুঃখের কথা ভাবে না। তারা ভোটার বিহীন নির্বাচনের প্রহসন করে ক্ষমতায় টিকে থাকার জন্য নানা ফন্দি ফিকিরে ব্যস্ত রয়েছে। অযৌক্তিকভাবে দ্রব্য মূল্য বৃদ্ধির কারণে দেশের অর্থনীতিতে বিরূপ প্রতিক্রিয়ার সৃষ্টি হয়েছে এবং জনদুর্ভোগ চরমে উঠেছে। উৎপাদন খরচ বৃদ্ধির কারণে দ্রব্যমূল্যও আশঙ্কাজনকভাবে বৃদ্ধি ও সাধারণ মানুষের ক্রয় ক্ষমতার বাইরে চলে যাচ্ছে দিন দিন। ফলে নিম্নবিত্ত ও প্রান্তিক জনগণের দুর্ভোগ চরমে উঠেছে। মূলত সরকার দেশে সুশাসনের পরিবর্তে অপশাসন ও দুঃশাসন চালাচ্ছে। মূলত এ সরকার যতদিন ক্ষমতায় থাকবে ততদিন জনদুর্ভোগ বাড়বে বৈ কমবে না। নেতৃবৃন্দ দেউলিয়াপনা জুলুমবাজ এই সরকারের বিরুদ্ধে সকলকে ঐক্যবদ্ধ হওয়ার আহ্বান জানান।\nবাংলাদেশ জামায়াতে ইসলামী চট্টগ্রাম মহানগরীর উদ্যোগে আয়োজিত বিক্ষোভ মিছিলত্তোর সমাবেশে নেতৃবৃন্দ বলেছেন, বর্তমান অবৈধ সরকার জনগণের দু:খ দুর্দশা লাগবের জন্য কোন কার্যকর ব্যবস্থা গ্রহন করছেনা। যেহেতু এই সরকার জনগণের ভোটে নির্বাচিত সরকার নয় তাই তারা জনগণের দুর্বি¦ষহ অবস্থা নিয়ে চিন্তা ভাবনা করে না। মানুষের নিত্য প্রয়োজনীয় দ্রব্য মূল্যের উর্ধ্বগতি আজ জনজীবনকে অতিষ্ঠ করে তুলেছে। সরকার চাল,ডাল,তেল,পিয়াঁজ,রসুন ও শাক-সবজিসহ নিত্য প্রয়োজনীয় দ্রব্যমূল্য কমাতে ব্যর্থ হয়েছে। আওয়ামীলীগ নিজের গদি রক্ষায় ব্যস্ত। নগর জামায়াত নেতৃবৃন্দ অবিলম্বে দ্রব্যমূল্য নিয়ন্ত্রণে ব্যর্থ অবৈধ সরকারের পদত্যাগ ও নির্বাচনকালীন সহায়ক সরকার গঠন করে সকল দলের অংশ গ্রহণে অবাধ, সুষ্ঠু ও নিরপেক্ষ নির্বাচনের দাবী জানান।\nচাল,ডাল,আটা, তেল,তরিতরকারি,মাছ,গোশত ও শাক সবজিসহ জনগণের সকল নিত্য প্রয়োজনীয় দ্রব্যমূল্যের অসহনীয় উর্ধ্বগতির প্রতিবাদে জামায়াতে ইসলামী কেন্দ্র ঘোষিত বিক্ষোভ দিবসের অংশ হিসাবে চট্টগ্রাম মহানগরী জামায়াতের উদ্যোগে আয়োজিত এক বিক্ষোভ সমাবেশে নেতৃবৃন্দ উপরোক্ত কথা বলেন।\nনগর জামায়াত নেতা আবু মুনয়িমের সভাপতিত্বে কোতোয়ালী এলাকায় অনুষ্ঠিত বিক্ষোভ মিছিল ও সমাবেশে বক্তব্য রাখেন, নগর জামায়াতের মজলিশে শূরা ও কর্মপরিষদ সদস্য মাহমুদ ইলাহি, শ্রমিক নেতা মকবুল আহমদ, ছাত্রনেতা এফ.কে ইসলাম প্রমুখ। সমাবেশ শেষে এক বিক্ষোভ মিছিল বিভিন্ন সড়ক প্রদক্ষিণ করে।\nসিলেট মহানগর জামায়াত নেতৃবৃন্দ বলেছেন, বাকশালী সরকার নিজেদের অবৈধ ক্ষমতার মেয়াদ বৃদ্ধি করতেই জনগণের উপর জুলুম নিপীড়ন চালাচ্ছে। দেশ পরিচালনায় তারা সর্বাত্মকভাবে ব্যর্থতার পরিচয় দিয়েছে। তাদের দুঃশাসনে জনজীবন অতিষ্ঠ হয়ে পড়েছে। চাল, ডাল, আটা, তেল, তরি-তরকারী, মাছ, গোশত, পিঁয়াজ, রসূনসহ সব নিত্য প্রয়োজনীয় দ্রব্যমূল্যের অসহনীয় ঊর্ধ্বগতিতে জনজীবন আজ দুর্বিসহ। নিত্য প্রয়োজনীয় দ্রব্যমূল্যের ঊর্ধ্বগতির ফলে সীমিত আয়ের নিম্নবিত্ত সাধারণ জনগণ ও মধ্যবিত্ত শ্রেণীর মানুষের নাভিশ্বাস উঠেছে। জনজীবনে চরম অস্বস্থি বিরাজ করছে। সীমিত আয়ের একজন চাকরিজীবী বর্তমানে প্রতিমাসে যে বেতন পান তাতে তাদের ১৫/২০ দিনের বেশি চলে না। বাকী দিনগুলো বাকীতে দ্রব্য সামগ্রী ক্রয় করে কিংবা ধার করে সংসার চালাতে হয়। কিন্তু সরকার সেদিকেই নজরই দিচ্ছেনা। তারা অবৈধভাবে ক্ষমতা দখলের ষড়যন্ত্রে বিভোর হয়ে আছে। অবৈধ সরকারে পতন ছাড়া জনগণের মুক্তির কোন পথ খোলা নেই।\nআজ সোমবার জামায়াত কেন্দ্র ঘোষিত দেশব্যাপী বিক্ষোভ কর্মসুচীর অংশ হিসেবে নিত্য প্রয়োজনীয় দ্রব্য সামগ্রীর অসহনীয় উর্ধ্বগতির প্রতিবাদে নগরীতে বিক্ষোভ মিছিল বের করে সিলেট মহানগর জামায়াত। মিছিল পরবর্তী সংক্ষিপ্ত সমাবেশে নেতৃবৃন্দ উপরোক্ত কথা বলেন।\nবিক্ষোভ মিছিলে উপস্থিত ছিলেন ও বক্তব্য দেন- সিলেট মহানগর জামায়াতের সেক্রেটারী মাওলানা সোহেল আহমদ, জামায়াত নেতা মুফতী আলী হায়দার, আব্দুল্লাহ আল মুনিম, হাফিজ মশাহিদ আহমদ, মু. আজিজুল ইসলাম, চৌধুরী আব্দুল বাছিত নাহির, শাহেদ আলী ও ইসলামী ছাত্রশিবির সিলেট মহানগর সেক্রেটারী নজরুল ইসলাম প্রমুখ।\nনেতৃবৃন্দ বলেন- দ্রব্যমূল্যের তীব্র কষাঘাতে মধ্যবিত্ত ও দরিদ্র শ্রেণির মানুষের জীবন দুর্বিষহ হয়ে পড়েছে। সেদিকে সরকারের কোনো দৃষ্টি নেই। সরকার নিজের গদি রক্ষায় ব্যস্ত রয়েছে। সরকার নিত্য প্রয়োজনীয় দ্রব্যমূল্য বৃদ্ধি রোধ করার জন্য কার্যকর কোনো পদক্ষেপই গ্রহণ করছে না। বর্তমান সরকার জনগণের নির্বাচিত নয়। সেই কারণেই তারা জনগণের সুখ-দুঃখের কথা ভাবে না। তারা ভোটার বিহীন নির্বাচনের প্রহসন করে ক্ষমতায় টিকে থাকার জন্য নানা ফন্দি ফিকিরে ব্যস্ত রয়েছে। দ্রব্যমূল্যের ঊর্ধ্বগতি রোধ করতে ব্যর্থ হলে যে কোন সময় গণবিষ্ফোরণ ঘটতে পারে। দেশ পরিচালনায় ব্যর্থতার দায় নিয়ে সকল দলের অংশ গ্রহনে অবাধ ও সুষ্ঠু জাতীয় নির্বাচনের ব্যবস্থা করে সরকারকে পদত্যাগ করতে হবে। তাতেই জাতির মঙ্গল হবে।\nকেন্দ্রীয় কর্মসূচির অংশ হিসেবে চাল, ডাল, তেল ও পিয়াজসহ নিত্য-প্রয়োজনীয় দ্রব্যের মূল্য বৃদ্ধির প্রতিবাদে বিক্ষোভ মিছিল করে বাংলাদেশ জামায়াতে ইসলামী কক্সবাজার শহর। ১৩ নভেম্বর সোমবার বিকেলে, শহর জামায়াত-শিবির নেতৃবৃন্দের নেতৃত্বে মিছিলটি শহরের প্রধান সড়ক প্রদক্ষিন করে সংক্ষিপ্ত সমাবেশের মাধ্যমে শেষ হয়।\nএছাড়াও রাজশাহী, খুলনা, বরিশাল, কুমিল্লা, নারায়াণগঞ্জ, গাজীপুর, নরসিংদী, পাবনা, নীলফামারী, দিনাজপুর, মানিকগঞ্জ, যশোর, বগুড়া, সুনামগঞ্জ, মৌলবীবাজার, ফেনী, নোয়াখালী, চাদপুর, লক্ষ্মীপুর, চাপাইনবাবগঞ্জসহ দেশের আরো বিভিন্ন জায়গায় শান্তিপূর্ণ বিক্ষোভ পালন করেছে জামায়াত।


এবিএনএ : একজন মানুষের সুন্দর আচরণ অন্যকে সম্মানিত করার পাশাপাশি সম্মানিত করে নিজেকেও। একই সঙ্গে শিশুর সুন্দর আচরণ পারিবারিক অনুশাসন ও পারিবারিক শিক্ষার প্রতিফলনও বটে। আপনার সন্তানের সুন্দর আচরণ অন্যের কাছে আদতে আপনাকেও সম্মানিত করে। আচরণ বিশেষজ্ঞদের মতে, শিশুর সুন্দর আচরণ তার মাঝে মানবিকতা, ...বিস্তারিত\nএবিএনএ : পায়ুপথের ফিস্টুলা (এনাল ফিস্টুলা বা ফিস্টুলা-ইন-এনো) রোগ শুরু হয় পায়ুপথের বাইরের ত্বক ও ভেতরের পেশির মধ্যে জীবাণুযুক্ত সংযোগ পথ সৃষ্টির মাধ্যমে। বাংলাদেশে এ রোগের প্রকোপ বেশ পরিলক্ষিত হয়। এ বিষয়ে বিস্তারিত জানিয়ছেন কেয়ার মেডিকেল কলেজ ও হাসপাতালের বৃহদ্রান্ত ও ...বিস্তারিত\nএবিএনএ : সহবাসে অধিক আরাম পেতে ভ্যাজাইনা ও পেনিসে লুব্রিকেন্ট (লুব) ব্যবহার করা হয়। কিন্তু সকল লুব্রিকেন্টই একই মানের নয়। বাজারেপ্রাপ্ত বেশ কিছু লুব্রিকেন্টে কড়া কেমিক্যাল থাকে, যা গোপনাঙ্গের সংবেদনশীল ত্বকের জন্য উপযুক্ত নয়। যৌনাঙ্গের ত্বক এতটাই সংবেদনশীল যে, লুব্রিকেন্ট ব্যবহারের ...বিস্তারিত\nএবিএনএ : বিশ্বজুড়ে ওমিক্রনে আক্রান্তের সংখ্যা বাড়ছে। যদিও ওমিক্রনের উপসর্গ ডেল্টার তুলনায় হালকা, তবে এ থেকেও জটিল পরিস্থিতি তৈরি হতে পারে বলে জানিয়েছেন বিশেষজ্ঞরা। লং কভিড হলো এমন একটি জটিলতা। এতে শরীর থেকে ভাইরাস ছেড়ে চলে যাওয়ার অনেক পরেও লক্ষণগুলো থেকে ...বিস্তারিত\nএবিএনএ: কর্মব্যস্ততার কারণে আমরা অনেক সময় নিয়মিত খাবারের বিপরীতে নানা ধরনের খাবার খেয়ে থাকি। যেসব খাবার আসলে আমাদের তাৎক্ষণিক ক্ষুধা মেটালেও যৌন জীবনে বেশ নেতিবাচক প্রভাব ফেলে। বিশেষ করে শারীরিক মিলনের প্রতি আকাঙ্ক্ষাও কমিয়ে দিতে পারে। একারণে অনেকেই না বুঝে বিভিন্ন ...বিস্তারিত\nলাইফস্টাইল ডেস্ক: শারীরিক সম্পর্ক কতটা উপভোগ করবেন, তা নির্ভর করে কীসের উপর? কোন সঙ্গীর সঙ্গে যৌনসম্পর্কে লিপ্ত হচ্ছেন, তার উপর, না কি শরীর কতটা সুস্থ আছে, তার উপর? শারীরিক সম্পর্কের আগে কেমন খাবার খেয়েছেন, তার উপর? না কি একেবারে আলাদা কিছু। ...বিস্তারিত\nএবিএনএ: যারা এখনই সন্তান নিতে চাইছেন না, আবার নিয়মিত কোনো জন্মনিয়ন্ত্রণ ব্যবস্থা (যেমন পিল বা কনডম) ব্যবহারেও অনীহা, তাদের জন্য ন্যাচারাল মেথড একটি উপায় হতে পারে। এটা বিশ্ব স্বাস্থ্য সংস্থা কর্তৃক স্বীকৃত একটি পদ্ধতি। এ পদ্ধতিতে ওভুলেশন বা ডিম্বাণু স্ফুরণের সময়টি ...বিস্তারিত\nএবিএনএ: শারীরিক সম্পর্কে আগ্রহ বাড়াতে এবং যৌনশক্তি বাড়াতে পার্শ্ব প্রতিক্রিয়া সম্পন্ন ঔষধি কৌশল এবং মনোবৈজ্ঞানিক চিকিৎসা এখন প্রায় সেকেলে হয়ে পড়েছে। আজকাল যৌনশক্তি বাড়াতে প্রাকৃতিক কামোদ্দীপক বা যৌনশক্তি বর্ধক খাদ্যই অনেক বেশি কার্যকরী হিসেবে বিবেচিত হয়। তাই বিবাহিত জীবনে যৌনতায় ফিট ...বিস্তারিত\nএবিএনএ: শীত কড়া নাড়ছে। দিনে গরম থাকলেও রাতের দিকে শীত তার আগমনী বার্তা দিচ্ছে। এই সময় ত্বকের সমস্যা থেকে শুরু করে নানা ধরনের অসুখ বাঁধার ভয় থাকে। শীত আসার আগেই শীত মোকাবিলার প্রস্তুতি নিতে হয়। কারণ শীতের দিনগুলো বছরের অন্যান্য সময়ের ...বিস্তারিত


পিকেএসএফ-এর উদ্যোগে ঢাকা স্কুল অব ইকোনোমিক্স- এর ভিক্ষুক পুনর্বাসনের নিয়ে গবেষণা - লেখাপড়া বিডি\nআল মামুন মুন্না December 28, 2018\tশিক্ষা সংবাদ Leaveacomment\nপিকেএসএফ-এর উদ্যোগে ঢাকা স্কুল অব ইকোনোমিক্স-এর পোস্ট গ্রাজুয়েট, এন্টারপ্রাইজ ডেভেলপমেন্টের ছাত্র মো: নাজিম উদ দৌলা কর্তৃক ভিক্ষুক পুনর্বাসনের নিয়ে গবেষণার ওপর ২৭.১২.১৮ তারিখ সকালে একটি মতবিনিময় সভার আয়োজন করেন। মতবিনিময় সভায় পিকেএসএফ-এর সম্মানিত উপ- ব্যবস্থাপনা পরিচালক, ড. মোঃ জসীম উদ্দিন সভাপতিত্ব করেন।\nএ সভায় বিশেষ অতিথি হিসেবে ঢাকা স্কুল অব ইকোনোমিক্সের উদ্যোক্তা বিশেষজ্ঞ প্রফেসর ড. মুহম্মদ মাহাবুব আলী উপস্থিত ছিলেন। গবেষণায় মো: নাজিম উদ দৌলা উল্লেখ করেন যে, ভিক্ষুক পুনর্বাসনের মাধ্যমে পিকেএসএফ সামাজিক দায়িত্ব পালন করছে। তাঁর মতে উদ্যোক্তা তৈরির জন্য ও স্বাবলম্বী করার জন্য পিকেএসএফ সমৃদ্ধি কর্মসূচি গ্রহন করেছে। উক্ত মতবিনিময় সভায় শুভেচ্ছা বক্তব্য রাখেন পিকেএসএফ-এর সিনিয়র মহাব্যবস্থাপক, জনাব মো: মশিয়ার রহমান এবং অন্যান্যের মধ্যে বক্তব্য রাখেন ঢাকা স্কুল অব ইকোনোমিক্সের প্রভাষক, জনাব সাদিয়া ইসলাম ও পিকেএসএফ-এর সহকারী মহাব্যবস্থাপক জনাব দীপেন কুমার সাহা।\nউক্ত মতবিনিময় সভায় প্রফেসর ড. মুহম্মদ মাহাবুব আলী ভিক্ষুক পুনর্বাসনের মাধ্যমে মানব মর্যাদা সুসংহত করার জন্য প্রখ্যাত অর্থনীতিবিদ ও পিকেএসএফ-এর সম্মানিত চেয়ারম্যান ড. কাজী খলীকুজ্জমান আহমদকে ধন্যবাদ জানান এবং পিকেএসএফ সামাজিক দায়িত্ব পালন করছে বলে অভিমত ব্যক্ত করেন। প্রফেসর আলী বর্তমান সরকারকে ও ধন্যবাদ জানান।\nপিকেএসএফ-এর উপ-ব্যবস্থাপনা পরিচালক, ড. মোঃ জসীম উদ্দিন সভাপতির বক্তব্যে মন্তব্য করেন যে, সামাজিক দায়িত্ব পালনসহ বাংলাদেশের আর্থ-সামাজিক উন্নয়নে পিকেএসএফ অনন্য ভূমিকা পালন করছে।\nভিক্ষুক পুনর্বাসনসহ সমাজের পিছিয়ে পড়া জনগোষ্ঠিকে মানবমর্যাদায় প্রতিষ্ঠা করার জন্য পিকেএসএফ ধারাবাহিকভাবে কাজ করে যাবে- মন্তব্য করেন ।\nPrevious প্রাথমিক সমাপনীর ফল পুনঃনিরীক্ষার আবেদন করবেন যেভাবে\nনর্দান ইউনিভার্সিটি বাংলাদেশ ও কর্টলার ইন্টারন্যাশন্যাল, রেসিন্ট ইন্টারন্যাশন্যাল কানাডা -এর মধ্যে সমঝোতা চুক্তি স্বাক্ষর\nজগন্নাথ বিশ্ববিদ্যালয়ের ভর্তি পরীক্ষার আসন বিন্যাস ও বিস্তারিত সময়সূচি


নাসিমের মৃত্যু নিয়ে ফেসবুকে স্ট্যাটাস, বিশ্ববিদ্যালয় শিক্ষার্থীর বিরুদ্ধে মামলা | BD24Live.com\nনাসিমের মৃত্যু নিয়ে ফেসবুকে স্ট্যাটাস, বিশ্ববিদ্যালয় শিক্ষার্থীর বিরুদ্ধে মামলা\nপ্রকাশিত: ৭:০৪ অপরাহ্ণ, ১৫ জুন ২০২০\nসাবেক স্বাস্থ্যমন্ত্রী ও আওয়ামী লীগ নেতা মোহাম্মদ নাসিমের মৃত্যু নিয়ে ফেসবুকে ‘কুরুচিপূর্ণ স্ট্যাটাস’ দেওয়ার অভিযোগ এনে শাহজালাল বিজ্ঞান ও প্রযুক্তি বিশ্ববিদ্যালয়ের এক শিক্ষার্থীর বিরুদ্ধে মামলা করেছে কর্তৃপক্ষ। মাহির চৌধুরী নামের ওই শিক্ষার্থী অর্থনীতি বিভাগের চতুর্থ বর্ষে অধ্যয়নরত। তিনি বিভিন্ন সাংস্কৃতিক সংগঠনের সাথেও জড়িত। সোমবার (১৫ জুন) দুপুরে বিশ্ববিদ্যালয়ের রেজিস্ট্রার মো. ইশফাকুল হোসেন বাদী হয়ে ‘ডিজিটাল নিরাপত্তা আইন-২০১৮’ অনুযায়ী মামলাটি দায়ের করেছেন বলে জানিয়েছেন।\nজালালাবাদ থানার ভারপ্রাপ্ত কর্মকর্তা অকিল উদ্দিন মামলা (মামলা নম্বর-৫) নথিভুক্ত করার বিষয়টি নিশ্চিত করে বলেন, “সোমবার বিশ্ববিদ্যালয় রেজিস্ট্রার মো. ইশফাকুল হোসেন বাদী হয়ে ডিজিটাল নিরাপত্তা আইনে মামলাটি দায়ের করেছেন।” অভিযুক্ত শিক্ষার্থী মাহির চেীধুরী শনিবার তার ফেসবুক ওয়ালে সাবেক স্বাস্থ্যমন্ত্রী নাসিমকে নিয়ে একটি স্ট্যাটাস দেন। পরবর্তীতে বিশ্ববিদ্যালয় ছাত্রলীগের নেতাকর্মীরা তার স্ট্যাটাসটির সমালোচনা করে তার শাস্তি দাবি করেন। তবে স্ট্যাটাসটি দেওয়ার কিছুক্ষণ পরে অভিযুক্ত শিক্ষার্থী তার ফেসবুক ওয়াল থেকে এটি মুছে ফেলেন এবং এর জন্য ক্ষমা প্রার্থনা ও দুঃখ প্রকাশ করেন।\nবিশ্ববিদ্যালয় কর্তৃপক্ষ মামলা করায় সামাজিক যোগাযোগ মাধ্যমে সমালোচনা করছেন সাবেক ও বর্তমান শিক্ষার্থীরা; যাদের অনেকেই বিভিন্ন সামাজিক, সাংস্কৃতিক ও ছাত্র সংগঠনের সাথে জড়িত ছিলেন। একজন শিক্ষার্থী নিজের ব্যক্তিগত টাইমলাইনে পোস্ট দিয়েছে একজন রাজনৈতিক নেতার বিরুদ্ধে, সেখানে বিশ্ববিদ্যালয় কেন মামলা করবে সেই প্রশ্ন তুলেছেন তারা। এমন প্রশ্নের জবাবে বিশ্ববিদ্যালয় রেজিস্ট্রার মো. ইশফাকুল হোসেন বলেন, “কেউ না কেউ কর্তৃপক্ষের নজরে এনেছে বিষয়টি। তাই বিশ্ববিদ্যালয় কর্তৃপক্ষ ব্যবস্থা নিয়েছে। যখন বিষয়টা ফেসবুকে আসছে তখন অনেকে তার উপর বিক্ষুব্ধ হয়েছে। তারা বলেছে তার বিরুদ্ধে ব্যবস্থা নিতে। তাই আমরা ব্যবস্থা নিয়েছি। সার্বিক বিষয়ে উপাচার্য স্যার নির্দেশনা দিয়েছেন।”\nবিশ্ববিদ্যালয় মামলা করতে পারে যদি কেউ বিশ্ববিদ্যালয়ের অভ্যন্তরে জানমালের ক্ষতি করে বা বিশ্ববিদ্যালয়ের আইন পরিপন্থী কিছু করে থাকেন। মাহিরের ফেসবুক পোস্টটির ভাষা অনেকটা ব্যঙ্গাত্মক, কিন্তু তাতে বিশ্ববিদ্যালয়ের অভ্যন্তরে কোন ক্ষতি হয় না বা বিশ্ববিদ্যালয়ের সাথে সংশ্লিষ্ট না। তাহলে কোন ভিত্তিতে তার বিরুদ্ধে মামলা করা হলো এমন প্রশ্ন তুলছেন শিক্ষার্থীরা।\nএমন প্রশ্নে বিশ্ববিদ্যালয়ের প্রক্টর অধ্যাপক জহীর উদ্দিন আহমেদ বলেন, “সে একজন সাবেক স্বাস্থ্যমন্ত্রীকে নিয়ে কুরুচিপূর্ণ স্ট্যাটাস দিয়েছে যা বিশ্ববিদ্যালয়ের মান ক্ষুন্ন হয়েছে। বিশ্ববিদ্যালয়ের মান ক্ষুন্ন হওয়া মানে রাষ্ট্রের মানহানি হওয়া। আর এ ছেলের বিরুদ্ধে আরো বিস্তর অভিযোগ রয়েছে। সে কিছুদিন আগে অনলাইন ক্লাস বর্জনের আন্দোলনেও নেতৃত্ব দিয়েছে।”


দীঘিনালায় অস্ত্র ও গোলা-বারুদ উদ্ধার – ক্রাইম রিপোর্টার ২৪.কম\nবাইডেনের সার্বক্ষণিক ব্যবহারের জন্য থাকা উড়োজাহাজে কী আছে!বাইডেনের বুলেট ও বোমারোধী গাড়ির ওজন একটি ট্যাংকের সমানপেনশন হিসেবে ট্রাম্প কত টাকা পাবেন!একনজরে হোয়াইট হাউসমুসলমিদের যুক্তরাষ্ট্রে ভ্রমণ নিষেধাজ্ঞা সরালেন বাইডেনমাস্ক ব্যবহার বাধ্যতামূলক, আদেশে জো বাইডেনরেকর্ড গড়লো অপূর্ব-সাবিলার ‘এক্সচেঞ্জ’কানাডায় জাবির সুবর্ণজয়ন্তী উদযাপনসমন্বিত ভর্তি পরীক্ষা ন্যূনতম ফি নেওয়ার সিদ্ধান্তঢাকা-দুবাই রুটে ১ ফেব্রুয়ারি থেকে যাবে ইউএস-বাংলা\nদীঘিনালায় অস্ত্র ও গোলা-বারুদ উদ্ধার\nজেলার দীঘিনালা উপজেলার নৌকাছড়া এলাকায় সেনাবাহিনী গোপন সংবাদের ভিত্তিতে অভিযান পরিচালনা করে বিপুল পরিমাণ ভারী আগ্নেয়াস্ত্রসহ প্রদীপ চাকমা নামে এক সন্ত্রাসীকে আটক করেছে।\nপ্রদীপ চাকমা আঞ্চলিক কোন রাজনৈতিক দলের সদস্য সে সম্পর্কে সেনাবাহিনী এখনো নিশ্চিত করে কিছুই জানাতে পারেনি। উদ্বারকৃত আগ্নেয়াস্ত্রের মধ্যে রয়েছে ১টি মেশিন গান, ২টি এসএমজি, ২টি এসএলআর ও প্রায় দেড়শ রাউন্ড গুলি।\nসোমবার ভোর ৬টার দিকে নৌকাছড়া এলাকার আরমগীর টিলা সাধু চন্দ্র পাড়া থেকে এসব আগ্নেয়াস্ত্র ও গুলি উদ্বার করা হয়। নিরাপত্তা বাহিনীর একটি সূত্র সন্ত্রাসীদের আস্তানাটি ইউপিডিএফ-এর হতে পারে বলে ধারণা করছে।\nখাগড়াছড়ি সেনা রিজিয়নের স্টাফ অফিসার মেজর মো. নাসির-উল-হাসান ক্রাইম রিপোর্টার ২৪.কমকে খান ঘটনার সত্যতা নিশ্চিত করে বলেন, গোপন সংবাদের ভিত্তিতে রবিবার রাত ১০টা থেকে সন্ত্রাসীদের গোপন আস্তানা লক্ষ্য করে দীঘিনালা জোনের সেনাবাহিনীর সদস্যরা অভিযান শুরু করে। সেনা অভিযান পরিচালনাকালে সন্ত্রাসীরা সেনাবাহিনীর ওপর গুলি চালায়। এ সময় উভয় পক্ষের মধ্যে বেশ কিছু গুলি বিনিময় হয়। তবে এখনো অভিযান চলছে বলে জানান মেজর মো. নাসির-উল-হাসান খান। অভিযান শেষ হলে আটককৃত সন্ত্রাসীকে জিজ্ঞাসাবাদ শেষে পুলিশের কাছে হস্তান্তর করা হবে।\nদীঘিনালা থানার ওসি মো. মিজানুর রহমান ক্রাইম রিপোর্টার ২৪.কমকে বলেন, সেনা অভিযানের কথা শুনেছি। তবে এখনো পুলিশের কাছে হস্তান্তর করা হয়নি।\n← চামড়া পাচাররোধে পুলিশের কঠোর নজরদারি : আইজিপি\nপ্রকৃত গ্রাহকের সিম পুনঃনিবন্ধন লাগবে না : বিটিআরসি →


ফুচকা খেতে ভালো বসেন? খেতে গেলে মানতে হবে নয়া নিয়ম - SarkariNews\nHome/News/ফুচকা খেতে ভালো বসেন? খেতে গেলে মানতে হবে নয়া নিয়ম\nফুচকা বিক্রি ছেড়ে অন্য পেশায় যেতে রাজি নন পীযূষ। তাই আনলক হওয়ার পরই অল্প কিছু ফুচকা বানিয়ে বারাসতের পায়োনিয়ার পার্ক এলাকায় গিয়ে বসেছিলেন। কিন্তু ট্রেন বন্ধ থাকায় ক্রেতা হয়নি একদমই। ফলে ব্যবসা বন্ধ রাখতে হয়েছে তাঁকে।\nআগে ১০ থেকে ১২ জন ক্রেতাদের নিয়ে একটা ব্যাচ করে ফুচকা দিতেন। কিন্তু এ বার থেকে নিজের এবং ক্রেতাদের সামাজিক দূরত্ব বজায় রেখে মাত্র চার জনের ব্যাচ করেই ফুচকায় টক জল ভরে ক্রেতাদের হাতে তুলে দেওয়া হবে। দুই হাতে থাকবে গ্লাভস। খুব সাবধানেই হাত না ডুবিয়ে ফুচকায় টক জল ভরে এগিয়ে দেওয়া হবে ক্রেতাদের। ফুচকার স্টলে থাকবে স্যানিটাইজার।\nখাওয়ার আগে প্রত্যেক ক্রেতাকে বাধ্যতামূলক হাত স্যানিটাইজ করতে হবে। ফুচকার দাম নেওয়া এবং ব্যালেন্স ফেরত দেওয়ার জন্য পীযূষ এক জন সহযোগীও নিয়োগ করেছেন। তাঁকে দৈনিক কয়েক ঘণ্টার জন্য ১৫০ টাকা দেবেন। তাঁর এই সহযোগীই ক্রেতাদের হাতে স্যানিটাইজার দেবেন এবং ফুচকার দাম নেবেন। পাশেই অন্য একটি ছাতার নীচে চেয়ারে বসিয়ে সামাজিক দূরত্ব বজায় রেখেই দই ফুচকা এবং চাটনি ফুচকা খাওয়ার ব্যবস্থা করেছেন পীযূষ।


Once again the gold price is getting cheaper both 22 and 24 carat gold – News18 Bangla\nHome » Photo » business » মঙ্গলবারের বড় খবর ! কলকাতায় ব্যাপক সস্তা সোনার দাম, গ্রাম পিছু আরও আকর্ষণীয়\nমঙ্গলবারের বড় খবর ! কলকাতায় ব্যাপক সস্তা সোনার দাম, গ্রাম পিছু আরও আকর্ষণীয়\n| March 12, 2019, 10:28 IST\nপ্রতিদিনই নতুন দিন চির নতুনের পরশে জীবন হয়ে ওঠে আরও ভাল, আরও সুন্দর ৷ এই সুন্দর মুহূর্ত আরও সুন্দর হয়ে ওঠে তখনই যখন জীবন সোনার পরশে ভরে ওঠে প্রতিটি মুহূর্ত ৷ প্রতীকী ছবি ৷\nসোনা কেনা মানুষের একটি শকে পরিণত হয়েছে বর্তমানে ৷ সামর্থ অনুযায়ী সোনা কিনে থাকেন ৷ সোনার দাম কমলে কিনতে একটু সুবিধা হয় ৷ তবে যদি সাত সকালে খবর পাওয়া যায় সোনার দাম কমেছে এর থেকে কি আর কিই বা ভাল খবর হতে পারে ৷\nকলকাতায় ফের সস্তা হয়েছে সোনার দাম ৷ কমেছে গ্রাম প্রতি ২২ সোনার দাম ৷ প্রতীকী ছবি ৷\nকলকাতায় ২২ ক্যারাট সোনার ১ গ্রামের দাম হয়েছে ৩,১৭২ টাকা (কমেছে ১ টাকা), ৮ গ্রামের দাম ২৫,৩৭৬ টাকা (কমেছে ৮৮ টাকা), ১০ গ্রামের দাম ৩১,৭২০ টাকা (কমেছে ১১০ টাকা), ১০০ গ্রাম সোনার দাম হয়েছে ৩,১৭,২০০ টাকা (কমেছে ১,১০০ টাকা) ৷ প্রতীকী ছবি ৷\nকলকাতায় ২২ ক্যারাটের সোনার দামের সঙ্গে পাল্টা ২৪ ক্যারাটের দাম কমেছে ৷ প্রতীকী ছবি ৷\nকলকাতায় ২৪ ক্যারাট সোনার ১ গ্রামের দাম হয়েছে ৩,৩৯২ টাকা (কমেছে ১১ টাকা), ৮ গ্রামের দাম ২৭,১৩৬ টাকা (কমেছে ৮৮ টাকা), ১০ গ্রামের দাম ৩৩,৯২০ টাকা (কমেছে ১১০ টাকা), ১০০ গ্রাম সোনার দাম হয়েছে ৩,৩৯,২০০ টাকা (কমেছে ১,১০০ টাকা) ৷ প্রতীকী ছবি ৷\nসস্তা হয়েছে সোনার দাম, সে ক্ষেত্রে সোনার দাম সস্তা হয়েছে ৷ এখনই হয়ত সোনা কেনার আদর্শ সময় ৷ প্রতীকী ছবি ৷


থার্মোপ্লাস্টিক ও থার্মো সেটিং প্লাস্টিক এর মধ্যে পার্থক্য কি? ~ বিজ্ঞান ও প্রকৌশল - ই-নলেজ\n29 সেপ্টেম্বর 2020 "বিজ্ঞান ও প্রকৌশল" বিভাগে জিজ্ঞাসা করেছেন ♕Anisa Islam (বিশারদ) (1,739 পয়েন্ট)6বার প্রদর্শিত\nলিংক রূটঃ .'/36526/%E0%A6%A5%E0%A6%BE%E0%A6%B0%E0%A7%8D%E0%A6%AE%E0%A7%8B%E0%A6%AA%E0%A7%8D%E0%A6%B2%E0%A6%BE%E0%A6%B8%E0%A7%8D%E0%A6%9F%E0%A6%BF%E0%A6%95-%E0%A6%93-%E0%A6%A5%E0%A6%BE%E0%A6%B0%E0%A7%8D%E0%A6%AE%E0%A7%8B-%E0%A6%B8%E0%A7%87%E0%A6%9F%E0%A6%BF%E0%A6%82-%E0%A6%AA%E0%A7%8D%E0%A6%B2%E0%A6%BE%E0%A6%B8%E0%A7%8D%E0%A6%9F%E0%A6%BF%E0%A6%95-%E0%A6%8F%E0%A6%B0-%E0%A6%AE%E0%A6%A7%E0%A7%8D%E0%A6%AF%E0%A7%87-%E0%A6%AA%E0%A6%BE%E0%A6%B0%E0%A7%8D%E0%A6%A5%E0%A6%95%E0%A7%8D%E0%A6%AF-%E0%A6%95%E0%A6%BF'.\nথার্মোপ্লাস্টিক এবং থার্মোসেটিং প্লাস্টিকের মধ্যে পার্থক্য নিচে দেওয়া হল–\n• যেসব প্লাস্টিককে তাপ দিয়ে বার বার গলানো যায় এবং বিভিন্ন আকৃতির বস্তুতে পরিণত করা যায় তাকে থার্মোপ্লাস্টিক বলে। অপরদিকে, যেসব প্লাস্টিককে তাপ দিয়ে মাত্র একবার গলানো যায় এবং আকৃতি দেওয়া যায় তাকে থার্মোসেটিং প্লাস্টিক বলে।\n• থার্মোপ্লাস্টিককে সম্প্রসারিত, বাঁকানো ও তাপে গলানো যায়, কিন্তু থার্মোসেটিং প্লাস্টিক শক্ত, কম নমনীয় এবং তাপে গলানো যায় না।\n• তাপ দিলে এ প্লাস্টিক কয়লায় পরিণত হয়।\n• থার্মোপ্লাস্টিকে কার্বন সমূহের মধ্যে শক্তিশালী বন্ধন থাকে, কিন্তু থার্মোসেটিং প্লাস্টিকে কার্বন সমূহের মধ্যে দুর্বল সমযোজী ও হাইড্রোজেন বন্ধন থাকে।\n• প্লাস্টিকের মগ, বালতি, চেয়ার, টেবিল ইত্যাদি থার্মোপ্লাস্টিকের উদাহরণ। অপরদিকে বৈদ্যুতিক সুইচ, ব্যাকেলাইট, মেলামাইন ইত্যাদি থার্মোসেটিং প্লাস্টিক এর উদাহরণ।\n29 সেপ্টেম্বর 2020 উত্তর প্রদান করেছেন ♕Anisa Islam (বিশারদ) (1,739 পয়েন্ট)\n07 সেপ্টেম্বর 2019 "ইলেকট্রিক্যাল এন্ড ইলেকট্রনিক্স" বিভাগে জিজ্ঞাসা করেছেন ♕আব্দুল্লাহ আল মাসুদ (বিশারদ) (3,265 পয়েন্ট)


38 (মা) | Amar Bangla Post\nHome / বই থেকে / 38 (মা)\nSyed Rubel January 10, 2015\tবই থেকে Leaveacomment 115 Views\nআজাদের সঙ্গে রুমীর দেখা হয়ে যায় ধানমন্ডির হাইডআউটেই ৷ এটার কোড-নাম ২৮ নম্বর ৷ এটা একটা ওষুধ কোম্পানির ছেড়ে যাওয়া অফিস ৷ এখানে থাকেন শাচৌ আর আলম ৷ কয়েকজন মুক্তিযোদ্ধা তখন একত্র হয়েছে ৷ উলফত, হ্যারিস, মোফাজ্জল হোসেন চৌধুরী মায়া, কাজী কামাল, আলম আর রুমী ৷ মেলাঘর থেকে নতুন অস্ত্র আসবে ৷ আসবে আরো আরো বিস্ফোরক ৷ ঢাকায় গেরিলাদের অভিযান এখন একটা নতুন মাত্রা পেয়েছে ৷ ফার্মগেট অপারেশনের পর গেরিলাদের মনোবল এখন তুঙ্গে ৷ তারা এখন বড় অ্যাটাকে যেতে চায় ৷ যদিও শাহাদত চৌধুরী বারবার সাবধান করে জানিয়ে দিচ্ছেন ক্যাপ্টেন হায়দারের উক্তি-গেরিলারা কিন্তু পাকিস্তানি মিলিটারির সঙ্গে সরাসরি যুদ্ধ করবে না, তারা হঠাৎ আক্রমণ করবে, লুকিয়ে যাবে জনারণ্যে ৷ স্মরণ করিয়ে দেন মেজর খালেদ মোশাররফের রণকৌশল, আক্রমণ হবে তিন দিক থেকে, রাজনৈতিক, অর্থনৈতিক আর সামরিক ৷\nকিন্তু গেরিলারা এখন সামরিক আক্রমণের জন্যে অস্থির ৷\nআজাদ আসে ৷ শাচৌয়ের কথা শোনে ৷ কে এই ক্যাপ্টেন হায়দার ৷ দেখতে কেমন তিনি ৷ শোনা যায়, দাড়ি ছিল, এখন ক্লিন শেভ্ড ৷ প্রথম দেখাতেই ভালো লেগে যায় ৷ মেলাঘরে একবার যাওয়া দরকার ৷ আর মেজর খালেদ মোশাররফ ৷ ২ নম্বর সেক্টরের প্রধান ৷ তাকে তো ছেলেরা একেবারে হিরোর মতো দেখে ৷ কিংবদন্তি যেন তিনি ৷ শাহাদত চৌধুরী তো বলেন, প্রথম দেখার দিনটায় খালেদ মোশাররফকে তাঁর মনে হয়েছিল গ্রিক দেবতার মতো, বিকালবেলা তাঁকে প্রথম দেখেন শাচৌ, জিপ থেকে নামছেন গোমতী নদীর এমবারক্মেন্টে, পেছনে অস্তগামী সূর্যটা লাল আর গোল, সোনালি রঙের গ্রিক দেবতা নেমে এলেন…\nশাচৌ অনেক কথা বলেন ৷ বুঝিয়ে বলেন, ঢাকার যুদ্ধটা কনভেনশনাল যুদ্ধ নয় ৷ এটা সাইকোলজিক্যাল যুদ্ধ ৷ এই যুদ্ধে জয় বা মাটি দখল উদ্দেশ্য নয় ৷ উদ্দেশ্য হলো, মানুষের মনোবল অক্ষুণ্ন রাখা ৷\nপরিবেশটা গম্ভীর ৷ এখানে জুয়েল থাকলে ভালো হতো ৷ এখনই একটা কৌতুক বলে পরিবেশটা জমিয়ে তুলতে পারত ৷\n‘এই আজাদ তুমি ?’\nএকটা জুনিয়র ছেলে তাকে তুমি করে বলছে ব্যাপার কী! ছেলেটা আবার দেখতে রুমীর মতো ৷ ‘হ্যাঁ ৷ তুমি ?’\n‘চিনতে পারছ না ৷ আশ্চর্য তো! আমি রুমী!’\n‘রুমী! এই, তোমার কী চেহারা হয়েছে ৷’\n‘মেলাঘরে ট্রেনিং নিতে গেছলাম না ৷ বোঝোই তো ৷ আমার শরীরে কি ওই সব সহ্য হয় ৷ এই, খালাম্মা কেমন আছেন ?’\n‘আছেন ভালো ৷ তোমার মা ?’\n‘আছেন ৷ মার সঙ্গে দেখা করতে বাসায় চলো ৷ কাজী, জুয়েল ওরা থাকে তো মাঝে মধ্যে ৷ আজকে আমার সঙ্গে চলো ৷ তোমাকে একটা জিনিস দেব ৷’\n‘কী জিনিস ?’ রুমী জিজ্ঞস করে ৷\n‘তুমি না গান ভালোবাসো ৷ রেকর্ড শোনো ৷ আমাদের বাসা থেকেও তো রেকর্ড ধার নিতা!’\n‘হ্যাঁ ৷ তো ?’\n‘একটা গান দেব তোমাকে ৷’\n‘না রেকর্ডটা পাই নাই ৷ গানের লিরিকটা পেয়েছি ৷ আমি কপি করে রেখেছি ৷ তোমাকেও দেব এখন ৷’\n‘কোন গান, বলো তো!’\n‘জর্জ হ্যারিসনের ৷ কনসার্ট ফর বাংলা দেশ ৷’\n‘ও মাই গড ৷ তুমি ওর রেকর্ড পেয়েছ ?’\n‘রেকর্ড পাই নাই ৷ জর্জ হ্যারিসনের গানের কপিটা পেয়েছি ৷ বাংলা দেশ বাংলা দেশ ৷’\n‘চলো ৷ এখনই যাই ৷ শাহাদত ভাই, আমি একটু আজাদের বাসায় যেতে পারি ?’\n‘আগেই বলব না ৷ আগে আনি, তারপরে আপনাদের সবাইকে দেব ৷’\n‘কী জিনিস ?’\n‘জর্জ হ্যারিসনের গানের লিরিক ৷ কনসার্ট ফর বাংলা দেশ ৷’\n‘বলো কি!’ শাচৌ উত্তেজিত বোধ করেন ৷\nশাচৌও খুব গান শোনেন ৷ তবে গানের ব্যাপারে, সাহিত্যের ব্যাপারে তিনি গণতন্ত্রে বিশ্বাস করেন না ৷ তিনি মনে করেন, জনপ্রিয়তা আর শিল্পের উৎকর্ষ সমার্থক নয় ৷ তার ঝোঁক ক্লাসিকের দিকে ৷ যুদ্ধ আস্তে আস্তে তার মনোভাব পাল্টে দিচ্ছে, এটা তিনি লক্ষ করছেন ৷ জনরুচির প্রতি শ্রদ্ধা তাঁর বাড়ছে ৷ হয়তো জনগণের কাছাকাছি থাকতে গিয়ে তাঁর এই পরিবর্তন ৷ কনসার্ট ফর বাংলা দেশ সম্পর্কে তিনি জানেন ৷ পহেলা আগস্ট এই কনসার্ট হয়েছে ৷ আমেরিকায় মেডিসন স্কয়ার গার্ডেনে ৷ জর্জ হ্যারিসন, পণ্ডিত রবিশঙ্কর, বব ডিলান, এরিখ ক্লাপটন ৷ একেকজন দিকপাল ৷ এরা সবাই মিলে খোদ আমেরিকায় করেছে এই কনসার্ট ৷ হাজার হাজার তরুণ-তরুণী অংশ নিয়েছে এই কনসার্টে ৷ ভয়েস অব আমেরিকা, বিবিসি, আকাশবাণী, স্বাধীন বাংলা বেতার কেন্দ্র-সর্বত্র ফলাও করে প্রচার করা হয়েছে এই কনসার্টের খবর ৷\nশাচৌ বলেন, ‘এই, একটা কপি করে আমাকেও দিও তো ৷’\nরুমী বেরিয়ে পড়ে আজাদের সঙ্গে ৷ রিকশায় সহজেই চলে যাওয়া যায় মগবাজার ৷ রেললাইনের ধারে বাসাটা ৷\nমাকে ডাকে আজাদ-’মা দ্যাখো ৷ কাকে এনেছি ৷’\nমা মাথায় কাপড় দিতে দিতে এগিয়ে আসেন ৷ ‘কে ?’\nরুমী সালাম দেয় ৷ মা সালামের জবাব দেন ৷ আজাদ বলে, ‘রুমী ৷’\nমা বিস্মিত! রুমীর চেহারা এতটা রোদে পোড়া হলো কী করে! কুশল বিনিময় শেষ করে মা রুমীর জন্যে নাশতা আনতে যান ৷ রুমী আর আজাদকে তার ব্যক্তিগত বিষয়ে কিছু জিজ্ঞেস করে না ৷ বরং তার উৎসাহ জর্জ হ্যারিসনের বাংলাদেশ গানটা নিয়ে ৷\nআজাদ একটা বইয়ের ভেতর থেকে একটা কাগজ বের করে ৷ সেই কাগজে সে কপি করে রেখেছে গানটা ৷ তাকেও সে কাগজ-কলম এগিয়ে দেয় ৷ রুমী কপি করার আগে গানটা একবার পড়ে নেয় ৷\nOh friends came to me\nWith sadness his eyes\n(রুমী ভাবে, আজাদ কপি করতে একটু ভুল করেছে ৷ ফ্রেন্ডস না হয়ে ফ্রেন্ড হলে তো গ্রামারটা ঠিক থাকে ৷)\nAlthough I couldn`t feel the pain\nNow I am asking all of you\nAre dying fast.\nI have never seen such distress.\nI want you lend your hand\nBangla Desh Bangla Desh\nBut it sure looks like mess\nPlease don`t turn away\nRelieve the people of Bangla Desh…\nরুমী পড়ে ৷ তার দু চোখে পানি এসে যায় ৷ বলে, ‘কত দূরে বসে একজন গায়ক বাংলাদেশের মানুষের জন্যে ভাবছে, লিখছে, গান করছে, ফান্ড কালেক্ট করছে, মানুষ যখন মানুষের জন্য করে, তখন কেমন লাগে, না!’ সে কাগজকলম নিয়ে বসে পড়ে অনুলিপি করতে ৷ আজাদও কপি করতে থাকে অন্য সহযোদ্ধাদের জন্যে ৷\nমা বলেন, ‘আজাদ, চা হয়েছে ৷’\nআজাদ বলে, ‘আসছি ৷’ সেও কপি করতে থাকে ৷ শাচৌকে দিতে হবে ৷ জুয়েল, কাজী কামাল-ওরাও তো চাইবে এর কপি ৷\nজাহানারা ইমাম ছেলেকে সঙ্গে নিয়ে বেরিয়েছেন ৷ বিকালবেলা ৷ রুমী বলেছে, ‘আম্মা, চলো তোমাকে এক বাসায় নিয়ে যাই ৷ তোমার মন একদম ভালো হয়ে যাবে ৷’\n‘আগে থেকে বলব না ৷ সারপ্রাইজ ৷’\nমগবাজার চৌমাথা থেকে তেজগাঁও ইন্ডাস্ট্রিয়াল এরিয়ার দিকে একটু এগিয়েই রেললাইন পার হয়ে গাড়ি খানিক সামনে গিয়ে ডানে একটা গলিতে ঢোকে ৷ আরো একটুখানি গিয়ে আবার ডানে ঢুকে থামে একটা একতলা বাড়ির সামনে ৷ ৩৯ বড় মগবাজার ৷ দু ধাপ সিঁড়ি উঠেই ছোট্ট একটা বারান্দা-রেলিংঘেরা ৷ এ কার বাসায় যে রুমী আনল তাকে-জাহানারা ইমাম ভাবেন ৷ তিনি দেখতে পান, বারান্দায় চেয়ারে বসে আছে এক স্বাস্থ্যবান যুবক ৷ উঠে দাঁড়িয়ে আদাব দেয় তাকে ৷ রুমী বলে, ‘মা, এ হলো আজাদ ৷ একে তুমি এর ছোটবেলায় অনেক দেখেছ ৷ আগে আমরা এদের বাসায় আসতাম ৷ দাওয়াত খেতাম ৷’\nজাহানারা ইমাম আজাদের মুখের দিকে ভালো করে তাকান ৷ কিন্তু মনে করতে পারেন না ৷ তিনি বারান্দা পেরিয়ে ভেতরে যান ৷ আজাদের মা তার সামনে আসেন ৷ ‘আরে, এ যে সাফিয়া আপা ৷’ জাহানারা ইমাম উচ্ছ্বসিত হয়ে ওঠেন ৷ আজাদের মাকে জড়িয়ে ধরেন ৷ বলেন, ‘কত দিন পরে আপনার সাথে দেখা হলো বলেন তো দশবারো বছর তো হবেই ৷’\nআজাদের মা বলেন, ‘তাই হবে ৷’\nজাহানারা ইমামের মনে পড়ে, তিনি শুনেছিলেন বটে যে আজাদের আব্বা আরেকটা বিয়ে করেছে ৷ তাই রাগ করে আজাদের মা ছেলেকে নিয়ে আলাদা হয়ে গেছেন ৷\nআজাদের মা চা করার জন্যে ব্যস্ত হয়ে পড়েন ৷ জাহানারা ইমাম বলেন, ‘আপনি বসুন, আপনার সাথে গল্প করি ৷’\nআজাদের মা হাঁক ছাড়েন, ‘কচি, একটু শুনে যেও ৷ খালাম্মাকে কী খাওয়াবে ৷’ তারপর জাহানারার দিকে চেয়ে বলেন, ‘আমিও আজাদকে নিয়ে আলাদা হয়েছি, আমার বোনটাও মারা গেছে, ওর ছেলেমেয়েদের নিজের কাছে রেখেছি ৷ মাঝখানে কয়েক বছর অনেক কষ্ট করেছি আপা ৷ এখন তো মনে করেন আজাদ এমএ পাস করেছে ৷ দেশের পরিস্থিতি ভালো হলে ব্যবসাপাতি করবে ৷ এখন তো ভালোই আছি ইনশাল্লাহ আপনাদের দোয়ায় ৷’\nজাহানারা বিস্মিত হয়ে তাকিয়ে থাকেন সাফিয়ার দিকে ৷ তাঁকে তাঁর বরাবরই মনে হয়েছে বাইরে নম্র মৃদুভাষিণী, আর ভেতরে ভেতরে দৃঢ়চেতা, কিন্তু তাই বলে এই মহিলা যে এতটা একরোখা, তা তো তিনি আগে বোঝেননি ৷ এখন আজাদের মা অনেক শুকিয়ে গেছেন ৷ আগে তাঁর ছিল স্বাস্থ্য-সুখী কান্তি ৷ এখন পরনে সরুপাড় শাদা শাড়ি, গায়ে কোনো গয়না নাই, আগে ছিল শরীরভরা গয়না, দামি শাড়ি, মুখে পান আর মৃদু হাসি, আঁচলে চাবি ৷ কী কনট্রাস্ট ৷\nতবে আজাদ ছেলেটাকে দেখলে চোখ জুড়িয়ে যায় ৷ সুন্দর হয়েছে ছেলেটা, স্বাস্থ্যবান ৷ মায়ের মতোই মুখে সব সময় হাসি লেগে আছে ৷\nরুমী আর আজাদ অন্য ঘরে গল্প করছে ৷ এরই মধ্যে আরেকজন ছেলে আসে ৷ লম্বা ৷ ফরসা ৷ রুমী মাকে ওইঘরে নিয়ে পরিচয় করিয়ে দেয় তার সঙ্গে, ‘আম্মা, এনাকে চেন ৷ কাজী কামাল উদ্দিন ৷ উনি প্রভিন্সিয়াল বাস্কটবল টিমের খেলোয়াড় ৷ ন্যাশনাল টিমেও ডাক পেয়েছিলো ৷ কাজী ভাই যান নাই ৷ ওনার সাথে আমার দেখা হয়েছে মেলাঘরে, ট্রেনিং ক্যাম্পে ৷ এখানেও কাজী ভাইয়ের অনেক নাম ৷ হিরোইক ফাইটার ৷’\nPrevious 39 (মা)\nNext 37 (মা)


প্রিয় ব্লগ! অঞ্জলি লহ মোর | blog.bdnews24.com - pioneer blog for citizen journalism in bangladesh\nশনিবার ১৮ ফেব্রুয়ারি ২০১৭, ১০:২৫ পূর্বাহ্ন\nব্লগ ডট বিডিনিউজ টোয়েন্টিফোর ডটকম এর ছয় বছর পূর্তি উপলক্ষে ১৬ ফেব্রুয়ারি বৃহস্পতিবার আমাদের নাগরিক সাংবাদিকদের মিলনমেলায় সাথে করে কাউকে নিবো বলে ভাবছিলাম, কিন্তু যাকেই বলছি সাবাই বলছে, বাবু ব্যস্ত কাজ আছে। উপায়ান্তর না দেখে আর কাউকে কিছু না বলে নিজেই সকাল সাতটায় একা একা বের হলাম ঢাকার উদ্দেশ্যে, চৌধুরীবাড়ি বাসস্ট্যান্ড থেকে ঢাকা-নারায়ণগঞ্জ বেকার পরিবহনে চড়ে গুলিস্তানের উদ্দেশে রওনা দিলাম। আদমজী ইপিজেডের সামনে আসতেই শুরু হলো জ্যাম, জ্যাম কী যেই সেই জ্যাম? এক জ্যামেই এক ঘন্টা পার। সেখান থেকে চিটাগাং রোড আসতে সময় লাগলো এক ঘন্টা ত্রিশ মিনিট, সময় হলো সকাল সাড়ে আটটা।\nহায় কপাল! যাবো কখন? বসেবসে ভাবছি একা একা, ভাবতে ভাবতে আসলাম গুলিস্তান। গুলিস্তান নেমে ভাবছি ওয়েলকাম বাসে চড়ে যাবো, না সিএনজি নিয়ে তাড়াতাড়ি করে যাবো। ভেবেচিন্তে সিএনজি নিলাম।\nযাওয়ার পথে মোবাইলে কথা হলো ব্লগার/লেখক গৌতম বুদ্ধের সাথে, কথা হলো তানজির দাদার সাথে, আরো কথা হলো সুমন দে দাদা’র সাথে, কাজী শহীদ দাদাও আর বাদ থাকলো না কথা হলো। সবাইকে বলছি আমি গুলিস্তান থেকে সিএনজি নিয়ে ধানমন্ডি রওনা দিয়েছি কিছুক্ষণের মধ্যেই ধানমন্ডি ড্যাফোডিল টাওয়ারের সামনে হাজির হচ্ছি।\nসবাই বললো দাদা আসেন আমরাও আসছি, ড্যাফোডিল টাওয়ারের সামনে এসে আপনাকে ফোন দিবো, বললাম আচ্ছা ঠিক আছে আমি সোবানবাগ মসজিদের কাছাকাছি আছি আপনারা আসেন।\nকিছুক্ষণ পর সম্মানিত লেখক তানজির দাদা ফোন করে বললেন দাদা আপনি কোথায়? আমি উত্তর দিলাম, দাদা আমি সোবানবাগ মসজিদের সামনে আছি। তানজির দাদা বললেন, দাদা সামনের ফুট ওভারব্রিজ পার হয়ে ড্যাফোডিল টাওয়ারের সামনে আসেন, আমি সেখানে অবস্থান করছি।\nতানজির দাদা’র কথামতো ফুট ওভারব্রিজ পার হয়ে ড্যাফোডিল টাওয়ারের সামনে যেতেই দেখি সম্মানিত প্রাণপ্রিয় তানজির দাদা আমার অপেক্ষায় দাঁড়িয়ে আছে। সামনে গিয়ে দাদা’র সাথে করমর্দন করে টাওয়ারের পাশে গেলাম চা-পান করতে। এমন সময় ফোন এলো আমাদের ব্লগের লেখক গৌতম বুদ্ধের, জিজ্ঞেস করলো দাদা আপনি কোথায়? আমি বললাম, আমি আর তানজির দাদা ড্যাফোডিল টাওয়ের পাসের চা’ দোকানে আছি আপনি এখানে আসুন।\nআমাদের সাথে এবার যোগ হলেন গৌতম বুদ্ধ পাল। তারপর তিনজনে মিলে নাস্তা আর চা-পান করে আসলাম ড্যাফোডিল টাওয়ারের সামনে। সেখানে দেখি চাঁদপুরের লেখক রিফাত কান্তি সেন এক বন্ধু নিয়ে দাঁড়িয়ে আছে, তারপর তাদেরকে সঙ্গে নিয়ে ড্যাফোডিল টাওয়ারের ভিতরে প্রবেশ করলাম।\nআমরা সবাই বিডিনিউজ টোয়েন্টিফোর ব্লগের ষষ্ঠ বর্ষপূর্তিতে আমন্ত্রিত অতিথিবৃন্দদের মতবিনিময় সভা মঞ্চের প্রধান ফটকের সামনে ডায়রীতে নাম এন্ট্রি করে ভিতরে গেলাম, সাথে ছিলো সম্মানিত ফারদিন দাদা। ভিতরে গিয়ে বসার ২০/৩০ মিনিট পর সভাকক্ষে এক এক করে সম্মানিত অতিথিবৃন্দ সহ বিডিনিউজ ব্লগের প্রায় সবাই এসে উপস্থিত হয়।\nকিছুক্ষণ পর সভাকক্ষে উপস্থিত হলেন ঢাকা দক্ষীণ সিটি কর্পোরেশনের মেয়র সম্মানিত জনাব মোহাম্মদ সাঈদ খোকন সাহেব, উপস্থিত হলেন বাংলাদেশ সরকারের প্রধান তথ্য কমিশনার সম্মানিত অধ্যাপক জনাব গোলাম রহমান সাহেব এবং আরো উপস্থিত হলেন আমন্ত্রিত অন্যান্য সম্মানিত অতিথিবৃন্দ।\nদেখতে দেখতেই সভাকক্ষটি কানায় কানায় ভরে গেল মূহূর্তের মধ্যেই, আমি তখনো চারিদিকে তাকিয়ে তাকিয়ে দেখছি আমার মহাগুরু আর আমার শ্রদ্ধেয় সুকান্ত দাদাকে দেখার জন্য, কিন্তু না, দেখছি না।\nঅবশ্য সুকান্ত দাদা আমাকে ফোন করে জানিয়ে দিয়েছিল উনি আজ এই মিলনমেলায় উপস্থিত থাকতে পারবেন না, হাতে প্রচুর কাজ থাকার কারণে। তবু আশায় ছিলাম, হয়তো আসবেন, এদিক-ওদিক তাকিয়ে সুকান্ত দাদা আর মহাগুরুকে না দেখে মন খারাপ করে বসে আছি সভাকক্ষের দ্বিতীয় সারিতে।\nকিছুক্ষণ পর সম্মানিত আইরিন সুলতানা দিদির সঞ্চালনায় শুরু হয় মিলনমেলার প্রথম পর্বের আনুষ্ঠানিকতা আর দেখানো হয় ২০১৬ সালে ব্লগারদের নির্মিত ভিডিওচিত্র ‘দ্য রাইজ অব সিটিজেন জার্নালিজম’ এর ভিডিও।\nবিডিনিউজ ব্লগের সম্মানিত আইরিন সুলতানা দিদি তুলে ধরেছেন ২০১১ সালের ১১ ফেব্রুয়ারি থেকে বিডিনিউজ ব্লগ ডট কম যাত্রা শুরু করে অদ্য পর্যন্ত পথচলার কিছু কথা। এরপর সম্মানিত আইরিন সুলতানা দিদি আমন্ত্রিত সম্মানিত অতিথিবৃন্দদের মঞ্চে আসন গ্রহণ করার জন্য অনুরোধ করেন।\nসম্মানিত অতিথিবৃন্দ আসন গ্রহণ করার পর তাদের হাতে তুলে দেওয়া হয় ফুলের তোড়া, আর দেওয়া হয় ব্লগ ডট বিডিনিউজ টোয়েন্টিফোর ডটকম এর ব্লগারদের ২৫টি লেখা দিয়ে এবারের প্রকাশিত ‘নগর নাব্য- মেয়র সমীপেষু বই। প্রকাশিত নাগরিক সাংবাদিকদের নির্বাচিত ২৫ লেখার সংকলন ‘নগর নাব্য- মেয়র সমীপেষু’র বইয়ের মোড়ক ‘উম্মোচন হয় সম্মানিত অতিথিবৃন্দের হাতের ছোঁয়ায়।\nএই মিলনমেলার আলোকচিত্র, ভিডিওচিত্র আর সংবাদ সংগ্রহের জন্য সভাকক্ষে উপস্থিত ছিলো দেশের বিভিন্ন পত্র-পত্রিকা ও টিভি চ্যানেল এর সাংবাদিকবৃন্দ। তাদের সাথে যোগ দেন ড্যাফোডিল ইন্টারন্যাশনাল ইউনিভার্সিটির সাংবাদিকতা ও গণযোগাযোগ বিভাগের শিক্ষক ও শিক্ষার্থীর।\nএরপর সম্মানিত আইরিন সুলতানা দিদি প্রতিবছরের ধারাবাহিকতায় ব্লগারদের এবারে সম্মাননা দেওয়ার বিষয়ে প্রসঙ্গ টেনে আমার লেখার একটা শিরোনাম বলতে থাকে। শিরোনামটা ছিল ‘শীতলক্ষ্ম্যা নদীতে বিষাক্ত কেমিক্যালের পানি এবং আমাদের মৃত্যু’, আমি বসে বসে দিদির কথা শুনছিলাম। পরে সম্মানিত মেয়রের কাছ থেকে আমাকে সম্মাননা পুরস্কার নেওয়ার জন্য মঞ্চের সামনে আসতে বলেন।\nঘোষনা দেয়ার সাথে সাথে আমার পাশে বসা আমার প্রিয় লেখক ফারদিন ফেরদৌস দাদা আমাকে অতিথিবৃন্দের সামনে যেতে বললেন, তখন আমি আনন্দে আর ভয়ে কাঁপছিলাম। আবার এই সম্মাননা পাবার আনন্দে ভেতরে-ভেতরে একপ্রকার কাঁদতে লাগলাম, সেটা ছিলো অতি সুখে আনন্দের কান্না। আমতা-আমতা করে সম্মানিত অতিথিবৃন্দের সামনে গিয়ে দাঁড়ালাম, সম্মানিত মেয়র সাহেব আমাকে আর একটু সামনে আসতে বলেন, আমি সামনে গেলেই সম্মাননার একটা ক্রেস্ট ও রঙিন কাগজে মোড়ানো দুটি পুস্তক সহ আমার হাতে তুলে দেয়।\nআমি সম্মানিত মেয়রের হাত থেকে ব্লগের সম্মাননা পুরস্কার আমার হাতে নেওয়ার পরেই শুরু হয় মঞ্চে উপস্থিত সকল সম্মানিত ব্যক্তি ও আমার প্রিয় সহ-ব্লগার/লেখকবৃন্দদের হাততালি। আমি হাতে নিয়ে মঞ্চে উপস্থিত সম্মানিত অতিথিবৃন্দদের সাথে করমর্দন করে সবাইকে নমস্কার জানিয়ে মঞ্চ থেকে নেমে এসে আমার প্রিয় লেখকদের সাথে বসি।\nএর কিছুক্ষণ পর শুরু হয় প্রশ্ন-উত্তর পর্ব, সেই পর্বে আমাদের বিডিনিউজ ব্লগের অনেকেই সম্মানিত মেয়র সাহেবকে নগরের সমস্যা নিয়ে প্রশ্ন করেন, সম্মানিত মেয়র সাহেবও সেসব প্রশ্নের উত্তর দেন। প্রশ্ন-উত্তর পর্বের পরপর শুরু হয় স্বাগত ভাষণ, এরপর শুরু ব্লগ ডট বিডিনিউজ টোয়েন্টিফোর ডটকমের ষষ্ঠ বর্ষপূর্তির কেক কাটা। সম্মানিত অতিথিবৃন্দ ব্লগের ষষ্ঠ বর্ষপূর্তির কাক কেটে মিষ্টিমুখ করে সভাস্থল ত্যাগ করেন। আমরা সকল ব্লগার/লেখকরা মেতে উঠি আনন্দে উল্লাসে, হাসি আর গানে।\nএই মহানন্দে একসাথে উল্লোসিত ছিলাম সম্মানিত গুরুমশাই জনাব জুলফিকার জুবায়ের সাহেব, সমানিতা নাজনিন খলিল, সাম্মানিত ফারদিন ফেরদৌস, সম্মানিত কাজী রাশেদ সাহেব, সম্মানিতা রোদেলা নীলা দিদি, সম্মানিতা নুরুন নাহার লিলিয়ান দিদি, সম্মানিতা আনা নাসরিন দিদি, সম্মানিত সৈয়দ আশরাফ মহিউদ্দিন, কাজী শহীদ শওকত, সম্মানিত তানজির খান, সম্মানিত জাহেদুর রহমান, সম্মানিত গালিব মেহেদি খান, সম্মানিত উৎপল চক্রবর্তী সম্মানিত সুমন দে, সম্মানিত সাজ্জাদ রহমান, সম্মানিত শফিক মিতুল, সম্মানিত নুর ইসলাম রফিক, সম্মানিত রিফাত কান্তি সেন, সম্মানিত গৌতম বুদ্ধ পাল, সম্মানিত সুকিত বণিক, সম্মানিত মিঠুন চাকমা সহ ড্যাফোডিল ইউনিভার্সিটির বহু শিক্ষার্থী, যারা এই বিডিনিউজ টোয়েন্টিফোর ডটকম ব্লগকে ভালোবাসে। সেই মহতি লগ্নে বর্ষপূর্তির কেক কেটে খাওয়ার দৃশ্য কখনো ভোলার মতো নয়, একে অপরকে কেক খাওয়ানোর দৃশ্য আর ছবি তোলার হিরিক।\nসেসময় মিলনমেলায় সবার সান্নিধ্যে আমি খুশিতে আত্মহারা হয়ে পড়ি, মনে হয়েছিল আমি নিজ পরিবারের আপনজনদের সাথেই আনন্দে মেতে আছি। ব্লগের এই মিলনমেলায় এসে বুঝতে পারলাম, যারা লেখক, যারা লিখে তাদের মনটা থাকে অনেক বড়। লেখকরা খুব সহজেই যেকোনো মানুষকে আপন করে বুকে টেনে নিতে পারে, যারা লেখক তাঁরাই বুঝে মানুষের মনের কথা আর মনের ব্যথা।\nপরে সবাই মিলে একসাথে চতুর্থতলায় গিয়ে খাওয়া-দাওয়া সেরে কিছুওক্ষণ কর্মশালায় বসে লেকচার শুনে ব্লগ ডট বিডিনিউজ টোয়েন্টিফোর ডটকমের সম্মানিতা আইরিন সুলতানা দিদির কাছ থেকে বিদায় নিয়ে ড্যাফোডিল টাওয়ার থেকে নেমে আসি, আমি ফারদিন দাদা, শহীদ শকওত দাদা, তানজির দাদা, উৎপল দাদা সহ।\nআমার এই সম্মাননার জন্য আমি বিডিনিউজ টোয়েন্টিফোর ডটকম ব্লগটিমের কাছে ঋণী, আমি এই প্ল্যাটফর্মের সবার কাছে কৃতজ্ঞ যারা আমাকে এই সম্মাননা দেয়ার ব্যাপারে সুপারিশ করেছেন। এই ঋণ শোধরানোর মতো নয়, ব্লগ বিডিনিউজ টোয়েন্টিফোর আমাকে বহু কিছু দিয়েছে, ব্লগ থেকে আমি বহুকিছু পেয়েছি শিখেছি, দিতে পারি নাই কিছুই, আমার দেওয়ার সামর্থ্যও নাই।\nআমার মতো একজন নগণ্য মানুষকে এই বিশাল সম্মাননা দিয়ে আমাকে ঋণী করার জন্য বিডিনিউজ টোয়েন্টিফোর ডটকমের কাছে আমি কৃতজ্ঞ। সেই সাথে বিডিনিউজ ব্লগের সকল ব্লগার/লেখকদের কাছে আমি কৃতজ্ঞ ও আজীবন ভালোবাসায় আবদ্ধ হয়ে রইলাম, এই ভালোবাসা ছিন্ন হবার নয়। আর এই সম্মাননা আমার একার নয়, এই বিশাল সম্মাননা এই বিডিনিউজ টোয়েন্টিফোর ডটকম ব্লগের সবার সম্মাননা। জয়তু বিডিনিউজ টোয়েন্টিফোর ডটকম, জয়তু বিডিনিউজ টোয়েন্টিফোর ডটকম ব্লগের নাগরিক সাংবাদিক ব্লগার/লেখক, জয় হোক দেশ ও দেশের মেহনতি মানুষের।\nশনিবার ১৮ফেব্রুয়ারি২০১৭, পূর্বাহ্ন ১১:০৯\nশনিবার ১৮ফেব্রুয়ারি২০১৭, অপরাহ্ন ০৯:৫৬\nসম্মানিত কাজী শহীদ শওকত দাদা, এসব আপনাদের দেওয়া ভালোবাসার ফসল। এই আনন্দের ধারাবাহিকতা যেন প্রতিবছর জেগে থাকে দাদা। এই আনন্দ পৌছে যাক বিডিনিউজ ব্লগ পরিবারের সবার আন্তরে।\nশনিবার ১৮ফেব্রুয়ারি২০১৭, অপরাহ্ন ০১:২০\nদাদা, অভিনন্দন! শুভ কামনা রইল। অনুষ্ঠানে সশরীরে উপস্থিত থাকার প্রাণান্ত চেষ্টা ছিল। শেষপর্যন্ত তা সম্ভব না হলেও ভার্চুয়ালি সম্পৃক্ততা ছিল আমার। ভাল লেগেছে পুরস্কার আপনার হাতে যেতে দেখে। নিঃসন্দেহে আপনি একজন পরিশ্রমী লেখক। এগিয়ে যান। আবারও অভিনন্দন!\nশনিবার ১৮ফেব্রুয়ারি২০১৭, অপরাহ্ন ১০:২৬\nসম্মানিত জয়নাল আবেদীন দাদা, এসব আপনাদের দেওয়া ভালোবাসার ফসল ও সুদৃষ্টির প্রতিফলন দাদা। এই আনন্দ আর এই সম্মাননা পুরস্কার আমার একার নয়, বিডিনিউজ ব্লগের সবার সম্মাননা। এই আনন্দ পৌঁছে যাক বিডিনিউজ ব্লগ পরিবারের সবার আন্তরে।\nএবার আপনাকে মিস করেছি, সামনে যেন মিস না করি এই আশায় রইলাম দাদা।\nশনিবার ১৮ফেব্রুয়ারি২০১৭, অপরাহ্ন ০৭:০৯\nঅভিনন্দন, আনন্দ, ভালোবাসা সব আপনার জন্য।\nরবিবার ১৯ফেব্রুয়ারি২০১৭, পূর্বাহ্ন ০১:৪১\nআপনাকেও শুভেছা অভিনন্দন দাদা । আপনাদের অনুপ্রেরণায় আমার এই প্রাপ্তি দাদা ।আপনাকে ক্ষ্ণণিকের জন্য কাছে পেয়ে খুবই আনন্দিত হয়েছিলাম । ভালো থাকবেন দাদা ।\nশনিবার ১৮ফেব্রুয়ারি২০১৭, অপরাহ্ন ০৭:৩২\nনিতাইদা সহ সবাইকে অভিনন্দন!\nরবিবার ১৯ফেব্রুয়ারি২০১৭, পূর্বাহ্ন ০১:৫০\nসম্মানিত সুকান্ত দাদা নমস্কার । দাদা আমি সম্মাননা পাওয়ার আশায় ড্যাফোডিল টাওয়ারে যাইনি দাদা, আমি গিয়েছিলাম আপনাকে দেখতে । পুরস্কার পেয়েছি দাদা, পাইনি আমার সুকান্ত দাদাকে আর আমার মহাগুরুকে । মনে হয় আমার কপাল খারাপ দাদা, অনেক আশা করে গিয়েছি, সেই আশার প্রাপ্তি রয়ে গেলো । এখন দূর থেকে শুভেচ্ছা অভিনন্দন জানাই , সেই সাথে প্রিয় বিডিনিউজ ব্লগের সবাইকে ।ভালো থাকবেন দাদা ।\nরবিবার ১৯ফেব্রুয়ারি২০১৭, পূর্বাহ্ন ০৯:৪১\nআমি সেখানে যাওয়ার জন্য আগেরদিন ‘হাফ ডে’ ছুটি নিয়েছিলাম! সকালে রেডী-ছেডি হয়ে রওনা দেওয়ার জন্য যেই ঘর থেকে বের হবো ওমনি বসের মেসেজ, “Come to attend CEO sir Meeting”! বাকী এক মিনিটে ড্রেস চেঞ্জ করে অফিস উদ্দেশ্যে দৌড়! যেমন করে দৌড়াতো আগের যুগের ক্রীতদাসরা আজ দৌড়াচ্ছে আমাদের মত শিক্ষিত কর্পোরেট দাসেরা!\nরবিবার ১৯ফেব্রুয়ারি২০১৭, অপরাহ্ন ০২:০৮\nসম্মানিত সুকান্ত দাদা ক্ষমা করে দিবেন, আপনি আমার লেখায় দুঃখ পেয়েছেন দাদা । দাদা আমাদের সবারই আগে বাঁচাতে হবে চাকরি, তারপর অন্যকিছু । এবার না হয় দেখা না হয়েছে, তাতে কী হয়েছে! হঠাৎ করে হয়তো এক বসন্তে আবার দেখা হয়ে যাবে ।ধন্যবাদ দাদা ভালো থাকবেন ।\nরবিবার ১৯ফেব্রুয়ারি২০১৭, পূর্বাহ্ন ০৮:৩৪\nপ্রিয় নিতাই ভাই…\nআমার প্রাণান্ত অভিবাদন জানবেন। আপনি স্বীকৃতি পেয়ে গেছেন; এই স্বীকৃতি আমাদের সবার। এমন ভালোবাসা আর আনন্দ ভাগাভাগিতেই কাটুক আমাদের আগামী দিনগুলি। অশেষ শুভেচ্ছা আবারও দাদাভাই। 😀\nরবিবার ১৯ফেব্রুয়ারি২০১৭, অপরাহ্ন ০২:১৫\nআমার এসব প্রাপ্তির মূলে রয়েছে আপনাদের সকলের ভালোবাসা আর অনুপ্রেরণা দাদা । এই বিডিনিউজ ব্লগে লিখে আপনাদের কাছ থেকে যেই ভালোবাসা পেয়েছি তা কোনদিন ভুলো যাবনা দাদা । এই আনন্দ এই ব্লগের সবার আনন্দ, এই আনন্দ আমার নারায়ণগঞ্জবাসীর আনন্দ । ধন্যবাদ সম্মানিত ফারদিন দাদা ভালো থাকবেন আশা করি ।\nরবিবার ১৯ফেব্রুয়ারি২০১৭, অপরাহ্ন ০৩:৪০\nনিতাই দা এত বড় প্রাপ্তি আর আমি থাকতে পারলাম না। এই দু:খ কই রাখি। যাক আপনাকে অনেক অভিনন্দন ও শুভেচ্ছা।\nরবিবার ১৯ফেব্রুয়ারি২০১৭, অপরাহ্ন ১০:৫৮\nসম্মানিত আতাস্বপন দাদা আপনাকে শুভেচ্ছা অভিনন্দন জানাই । দাদা আমি একশত ভাগ নিশ্চিত ছিলাম যে জাহাঙ্গীর নগর বিশ্ববিদ্যালয়ের মতো এখানেও আপনাকে পেয়ে যাবো, কিন্তু পাইনি দাদা । মনে হয় হাতে প্রচুর কাজ ছিল বিধায় আসতে পারেননি দাদা । আমার বিশ্বাস আমার প্রতি আপনার আশীর্বাদ আব্যাহত আছে, তাই আমার এই সম্মাননা দাদা । দেখা হলে খুব ভালো লাগতো দাদা । ধান্যবাদ দাদা ভালো থাকবেন আশা করি ।\nরবিবার ১৯ফেব্রুয়ারি২০১৭, অপরাহ্ন ০৩:৫১\nনিতাই দাদা আপনাকে অভিনন্দন । 🙂 🙂\nরবিবার ১৯ফেব্রুয়ারি২০১৭, অপরাহ্ন ১১:০২\nসম্মানিতা সুমনা শারমিন দিদি নমস্কার গ্রহণ করুন । দিদি আপনাকেও শুভেচ্ছা অভিনন্দন জানাই, সাথে ভালো থাকার শুভকামনা রইল দিদি ।\nরবিবার ১৯ফেব্রুয়ারি২০১৭, অপরাহ্ন ০৫:৩৬\nআপনাকে কিভাবে অভিনন্দন জানাবো তাই ভেবে কূল কিনারা পাচ্ছিনা । শব্দ একটাই শুধু খুঁজে পাই , তা হচ্ছে ‘অভিনন্দন’ । লাইভ দেখেছি আপনার হাতে ক্রেস্ট তুলে দেবার দৃশ্যটি , অনুভূতি প্রকাশ করার মত নয় । যারা আপনাকে এর জন্যে বাছাই করেছেন , নিঃসন্দেহে তাঁরাও ধন্যবাদ পেতেই পারেন ।\nনিতাইদা আপনার জীবন আনন্দে ভরে থাকুক সদা সর্বদা ।\nরবিবার ১৯ফেব্রুয়ারি২০১৭, অপরাহ্ন ১১:২৩\nসম্মানিত দাদা, সেই ২০১৫ সাল থেকে এই ব্লগে লেখার মন্তব্যের মাঝে আমাদের একে অপরের সাথে আন্তরিকতা, অতঃপর সম্পর্ক । সেই সম্পর্ক থেকেই আমার ঘনিষ্ঠতা হয় শুরু এই ব্লগ ডট বিডিনিউজ২৪ ডট কম এর কয়েকজন নাগরিক সাংবাদিক ব্লগার/লেখক লেখিকাদের সাথে সুসম্পর্ক । সম্মানিত দাদা, ১৬ ফেব্রুয়ারি ধানমণ্ডি ড্যাফোডিল টাওয়ারে অনুষ্ঠেয় ব্লগ বিডিনিউজের ষষ্ঠ বর্ষপূর্তি মিলনমেলা, এই মিলনমেলায় আমি আশায় ছিলাম আপনার সাথে দেখা হবেই হবে । কিন্তু দাদা সেই আশা আমার আশাঈ থাকে গেল । যাক দাদা, আবার হয়তো কোনো একদিন দেখা হয়ে যেতে পারে তা নিশ্চিত, সেই আশায় রইলাম । সম্মানিত দাদা, ব্লগ বিডিনিউজ২৪ ডট কম আমাকে যেই সম্মাননা দিয়েছে তা আমার একার নয়, ব্লগের সবার সম্মাননা দাদা, তার জন্য আমি ব্লগ বিডিনিউজ২৪ ডট কম কর্তৃপক্ষের কাছে ও ব্লগের সবার কাছে কৃতজ্ঞ । আপনাকে জানাই আমার আন্তরিক শুভেচ্ছা অভিনন্দন সাথে শুভকামনা ।\nমঙ্গলবার ২১ফেব্রুয়ারি২০১৭, পূর্বাহ্ন ০২:১২\nব্লগিং জীবনের শ্রেষ্ঠ পাওয়া এখানে।\nমঙ্গলবার ২১ফেব্রুয়ারি২০১৭, পূর্বাহ্ন ০৩:৪৩\nসবকিছু আপনাদের আশীর্বাদ সম্মানিতা রোদেলা নীলা দিদি। এজন্য ব্লগ কর্তৃপক্ষের কাছে চির কৃতজ্ঞ সাথে আপনাদের কাছেও। আপনাদের সবাইর জন্য শুভকামনা রইল দিদি।\nবুধবার ২২ফেব্রুয়ারি২০১৭, পূর্বাহ্ন ১০:৩৬\nপৃথিবীতে সবাই আনন্দ চাই, কেউ থাকতে চাইনা নিরানন্দে। আপনাদের দেখে মনের যে ক্লেদ দুঃখ না যাওয়াতে তা কিছুটা হলেও মিটেছে। আপনাদের শুখী আনন্দিত মন আমাদের মনে মিশে গেছে তাতে কোন সন্দেহ নাই। সবার প্রতি রইল শুভেচ্ছা।\nবুধবার ২২ফেব্রুয়ারি২০১৭, অপরাহ্ন ১১:০০\nসম্মানিত মজিবর রহমান দাদা আমার নমস্কার গ্রহণ করবেন। দাদা আমি সেদিন আপনার আশায় ছিলাম, কিন্তু আপনাকে আর পাই নাই। আমাদের ব্লগ ডট বিডিনিউজ ডট কম এর কতো লেখক কতো জায়গা থেকে এই মিলনমেলায় যোগ দিয়েছে দাদা, আর আপনি ঢাকা থেকেও আসতে পারলেন না দাদা।\nযাই হোক দাদা, আমার এই সম্মাননা প্রাপ্তির সাথে জড়িয়ে আছে আপনাদের ভালোবাসা। আর এই বিডিনিউজ ব্লগে আমার লেখা শুরু হয়েছিল আপনাদের অনুপ্রেরণা ও ভালোবাসায়। আমার প্রথম লেখায় কিছু মন্তব্যের উত্তর লিখতে গিয়েই আমার এই ব্লগ ডট বিডিনিউজ ডট কম এ লেখা শুরু হয়। সবই হয়েছে আপনাদের ভালোবার বিনিময়ে।\nসম্মানিত মজিবর দাদা, সেদিন আপনাকে কাছে পেলে আরও ভালো লাগতো দাদা। পাই নাই দেখে কোনো দুঃখও নেই দাদা, আবার হয়তো দেখা হবে এই বসন্তের কোনো এক সময়ে। সেই সময়টা হয়তো খুবই নিকটে ঘনাচ্ছে দাদা।\nধন্যবাদ দাদা, তৈরি থাকুন আমি আসছি শিগগির।\nবৃহস্পতিবার ২৩ফেব্রুয়ারি২০১৭, পূর্বাহ্ন ১২:১৮\nনগরকথক (ফারদিন ফেরদৌস ভাইয়ের দেয়া উপাধি) … নাগরিক সাংবাদিক নিতাই দা’র জন্য অশেষ বিশেষ শুভকামনা। ভাল থাকুন।\nবৃহস্পতিবার ২৩ফেব্রুয়ারি২০১৭, অপরাহ্ন ১১:৪৭\nসম্মানিত দিদি আপনাদের উপাধি আর আশীর্বাদ মাথায় নিয়ে বাঁচতে চাই আর লিখে যেতে চাই প্রিয় বিডিনিউজ ব্লগে।\nসেই আশীর্বাদ করবেন দিদি।\nসবার প্রতি রইলো শুভকামনা, সৃষ্টিকর্তা যেন সবার মঙ্গল করেন।


২৩ নভেম্বর ২০১৭, ১২:৩৮ এএম | সাদি\nএম ইসলাম চৌধুরী. সৌদি আরব প্রতিনিধি : যথাযথ মর্যাদা ও উৎসাহ উদ্দীপনার মধ্য দিয়ে সৌদি আরবের বাংলাদেশ দূতাবাস সশস্ত্র বাহিনী দিবস-২০১৭ পালন করেছে । রিয়াদের ডিপ্লোম্যাটিক কোয়ার্টারে অভিজাত তোইক প্যালেসে বিভিন্ন কর্মসূচীর মাধ্যমে দিবসটি পালন করা হয়।\nএ উপলক্ষে আয়োজিত অনুষ্ঠানে প্রধান অতিথি ছিলেন সৌদি আরব এয়ার ডিফেন্সের মেজর জেনারেল গাজি মোহাম্মেদ আল-শেখ। এছাড়া অনুষ্ঠানে রিয়াদে অবস্থিত বিভিন্ন দেশের মিশনসমূহের রাষ্ট্রদূত, ডিফেন্স এ্যাটাচে, কূটনৈতিকসহ বিপুল সংখ্যক প্রবাসী বাংলাদেশীগণও যোগদান করেন।\nরাষ্ট্রদূত গোলাম মসীহ দিবসটি উপলক্ষে আগামি দিনগুলোতে সৌদি আরবের সাথে বাংলাদেশের দ্বিপাক্ষিক সম্পর্ক আরও জোরদার হবে বলে আশা প্রকাশ করেন।\nবাংলাদেশ দূতাবাসের ডিফেন্স এ্যাটাচে ব্রিগেডিয়ার জেনারেল মোহাম্মদ শাহ আলম চৌধুরী, ইকোনমি কাউন্সেলর ড. মোহাম্মদ আবুল হাসান, এইচওসি ড. ফরিদউদ্দিন আহমেদ, প্রেস উইং সচিব ফখরুল ইসলাম অনুষ্ঠানে অতিথিদের স্বাগত জানান। এসময় দূতাবাসের সকল কর্মকর্তাবৃন্দ উপস্থিত ছিলেন।


ঢাকার জন্য ১০০ বছরের মাস্টার প্লান করবেন ইশরাক – শীর্ষ খবর ডটকম\nPub: Sunday, December 29, 2019 9:06 AM\nসাদেক হোসেন খোকা। বীর মুক্তিযোদ্ধা, অবিভক্ত ঢাকার শেষ মেয়র। এবারের ঢাকা দক্ষিণ সিটি নির্বাচনে বিএনপি থেকে মনোনয়ন পাচ্ছেন তারই সন্তান ইঞ্জিনিয়ার ইশরাক হোসেন। গতকাল শনিবার সন্ধ্যায় রাজধানীর গোপীবাগে নিজ বাসায় ব্যক্তিজীবন, রাজনৈতিক দর্শন, ঢাকার সমস্যা-সম্ভাবনাসহ নানা বিষয় নিয়ে কথা বলেন। তিনি চান ঢাকাকে একটি বসবাসযোগ্য পরিচ্ছন্ন নগরী হিসেবে গড়ে তুলতে। অবাধ ও সুষ্ঠু নির্বাচন হলে তিনি জয় সুনিশ্চিত মনে করেন। ইশরাকের সাক্ষাৎকারটি এখানে তুলে ধরা হলো\nআপনার ব্যক্তিজীবন সম্পর্কে কিছু জানতে চাই\nইশরাক : আমার জন্ম রাজধানীর গোপীবাগের সেকেন্ড লেনে। পড়াশোনা করেছি স্কলাশটিকা স্কুলে। সেখান থেকে ও লেভেল এবং এ লেভেল করার পর যুক্তরাষ্ট্রে চলে যাই। সেখানে মেকানিক্যাল ইঞ্জিনিয়ারিংয়ে আন্ডার গ্রাজুয়েট ও মাস্টার্স শেষ করে দেশে ফিরে আসি।\nরাজনীতিতে আসার কারণ?\nইশরাক : প্রশ্নটা অনেকেই করে। আমি বলব রাজনীতিতে আসিনি। আমি রাজনীতিতেই ছিলাম। আমার জন্ম একটি রাজনৈতিক পরিবারে। জন্মের পর থেকেই বাবার রাজনীতি খুব কাছ থেকে দেখেছি। তিনি ছিলেন বীর মুক্তিযোদ্ধা। পরে জননেতায় পরিণত হন। তিনি একজন সফল রাজনীতিবিদ ছিলেন। একদিকে যেমন একজন সংসদ সদস্য ছিলেন, পাশাপাশি মন্ত্রী ও অবিভক্ত ঢাকার মেয়র হিসেবেও দক্ষতার পরিচয় দিয়েছেন। দেখেছি আমার বাবা সবসময় জনগণের রাজনীতিতে বিশ্বাস করতেন। তিনি সবসময় জনগণের পাশে ছিলেন। আমি ছোটবেলা থেকে তার আদর্শ দেখে বড় হয়েছি, আজীবন তার আদর্শ ধারণ করে বাঁচতে চাই।\nমেয়র নির্বাচিত হলে ঢাকা দক্ষিণ সিটিকে কী রকম দেখতে চান?\nইশরাক : প্রথমত একটি বাসযোগ্য নগরী দেখতে চাই। আপনারা জানেন কিছুদিন আগেও পৃথিবীর সবচেয়ে বসবাসের অনুপযোগী শহরের তালিকায় আমরা শীর্ষে ছিলাম। এক থেকে পাঁচের মধ্যেই আমাদের এ অবস্থান উঠা-নামা করে। আমাদের অবস্থান এখন যুদ্ধবিধ্বস্ত সিরিয়ার মতো। সেখান থেকে উত্তীর্ণ হয়ে একটি বাসযোগ্য নগরী হিসেবে ঢাকাকে গড়ে তুলতে চাই। আরেকটি বিষয়, কিছুদিন আগে বায়ুদূষণের জন্য এ শহর এক নম্বর হয়েছে, সেখান থেকে আমরা উত্তরণ চাই। সর্বোপরি আমার লক্ষ্য হবে একটি বাসযোগ্য নগর গড়া।\nঢাকা সিটির অন্যতম সমস্যা যানজট। এই যানজট নিরসনে আপনার ভূমিকা কী হবে?\nইশরাক : আমি মনে করি ঢাকা সিটির সবচেয়ে বড় সমস্যা যানজট। এই যানজটের কারণে প্রতিদিন আমাদের বহু কর্মঘণ্টা নষ্ট হচ্ছে, বছরে প্রায় এক লাখ ৩৫ হাজার কোটি টাকা লোকসান হচ্ছে। ঢাকার ওপর চাপ কমানোর জন্য বিকেন্দ্রীকরণ করতে হবে। ঢাকার যে মূল নকশা সে অনুযায়ী গড়ে ওঠেনি এবং আমাদের কোনো মাস্টার প্ল্যান ছিল না। তাই আমি ১০০ বছরের মাস্টারপ্ল্যান করতে চাই।\nআপনার বাবা অবিভক্ত ঢাকার মেয়র ছিলেন। তার কোনো অসম্পূর্ণ কাজ আপনাকে করার দিকনির্দেশনা দিয়ে গেছেন?\nইশরাক : উনি যে মূল সমস্যাটার মুখোমুখি হতেন সেটা হলো- সমন্বয়হীনতা। এখানে একাধিক সেবা দানকারী সংস্থা রয়েছে। প্রায় ৩২টি সেবাদানকারী সংস্থা স্বাধীনভাবে কাজ করছে। উনি মেট্রোপলিটন গভর্নমেন্টের পক্ষে ছিলেন এবং এর পক্ষে জনমত গড়ে তুলেছিলেন। তাই আমি চাই একটি নগর সরকার বা মেট্রোপলিটন গভর্নমেন্ট গড়ে তুলতে।\nআপনার বাবার কোন বিষয়গুলো আপনাকে বেশি অনুপ্রাণিত করে?\nইশরাক : বাবার মৃত্যুর পরে মানুষ বলতেন, ‘উনি তাদের সুখে-দুঃখে, বিপদে-আপদে, দিন-রাত যেকোনো সময় পাশে দাঁড়াতেন। সেই জিনিসটাই আমাকে বেশি অনুপ্রাণিত করে। আমিও তার ওই আদর্শ অনুসরণ করি।\nতরুণ রাজনীতিবিদ হিসেবে কী রকম রাজনীতি চান?\nইশরাক : আমি ইনক্লুসিভ পলিটিক্স দেখতে চাই। আমাদের এখন যেটা হয়েছে, রাজনীতি রাজনীতিবিদদের হাতে আছে কি না একটি বড় প্রশ্ন হয়ে দাঁড়িয়েছে। দ্বিতীয়ত, আমরা একটি একদলীয় সরকারব্যবস্থার মধ্যে বসবাস করছি। সেখানে ক্ষমতার ভারসাম্য নেই। ফলে যারা ক্ষমতায় আছেন তারা প্রতিনিয়ত ক্ষমতার অপব্যবহার করছেন, দুর্নীতি থেকে শুরু করে বিভিন্ন অপকর্মে জড়িয়ে পড়ছেন। আমি চাই একটি ইনক্লুসিভ সরকারব্যবস্থা প্রতিষ্ঠিত হোক। যে কারণে বাংলাদেশ স্বাধীন হয়েছিল সেটা হলো ১৯৭০ সালে আওয়ামী লীগ বিপুল ভোটে নির্বাচিত হলেও তৎকালীন পাকিস্তান সরকার ক্ষমতা হস্তান্তর করেনি। সেই আন্দোলনের ফসল হিসেবে পরে একাত্তরে মুক্তিযুদ্ধ হয় এবং আমরা একটি স্বাধীন রাষ্ট্র পাই। কিন্তু আজকে স্বাধীনতার ৫০ বছর পরে এসে দুঃখের সাথে বলতে হচ্ছে, আমাদের এখানে গণতন্ত্র বলতে কিছু নেই। আমি গণতন্ত্র ফিরিয়ে আনতে চাই, জনগণের অধিকার প্রতিষ্ঠা করতে চাই।\nসিটি নির্বাচনে ঢাকাবাসীর প্রতি আপনার আহ্বান কী থাকবে?\nইশরাক : ঢাকাবাসীর প্রতি আমার আহ্বান থাকবে, এখন যারা দায়িত্বে আছেন তারা কেউ নির্বাচিত নন। যার ফলে তাদের জবাবদিহিতা নেই। তাই জনগণের অধিকার ও নগরবাসীর যে সুযোগ-সুবিধা সে বিষয়ে তাদের কোনো মাথাব্যথা নেই। তাই আমি নগরবাসীকে আহ্ববান জানাব ৩০ জানুয়ারি আপনারা অবশ্যই ভোট দিতে ভোটকেন্দ্রে যাবেন।\nসিটি নির্বাচনে কী কী প্রতিবন্ধকতা দেখছেন?\nইশরাক : নির্বাচনের পূর্ব শর্ত হলো- অবাধ, সুষ্ঠু ও নিরপেক্ষ হওয়া। বাংলাদেশের ইতিহাস ঘাটলে দেখবেন দলীয় সরকারের অধীনে সুষ্ঠু ও নিরপেক্ষ নির্বাচনের উদাহরণ তেমন একটি নেই। দু’একটি স্থানীয় সরকার নির্বাচন হয়ে থাকলেও থাকতে পারে, সেটিও সরকারের ইচ্ছায় হয়েছে। বর্তমান যে নির্বাচন কমিশন এটা আজ্ঞাবহ। সরকারের ইশারায় তারা কাজ করছে, এর বাইরে যাওয়ার কোনো সুযোগ তাদের নেই, চাইলেও যেতে পারবে না। প্রাতিষ্ঠানিকভাবে নির্বাচন কমিশনকে ধ্বংস করে ফেলা হয়েছে। এই নির্বাচন কমিশনের (ইসি) অধীনে নিরপেক্ষ নির্বাচন হওয়ার কোনো সম্ভাবনা নেই এটিই মূল প্রতিবন্ধকতা।\nকেমন নির্বাচন চান, নির্বাচন কমিশন ও সরকারের প্রতি আপনার কী আহ্বান?\nইশরাক : অবশ্যই একটি অবাধ, সুষ্ঠু ও নিরপেক্ষ নির্বাচন চাই। সরকারের প্রতি আহ্বান থাকবে গত ৩০ ডিসেম্বরের নির্বাচনে তারা যে পথে হেঁটেছে এবং জাতির সাথে যে তামাশা করেছে, আমি আশা করব তারা সেই পথ থেকে সরে এসে একটি অবাধ সুষ্ঠু ও নিরপেক্ষ নির্বাচন দেবে। গত ৩০ ডিসেম্বরের নির্বাচনে ইসি যে ভুলটি করেছে সেটি শুধরানোর জন্য হলেও একটি অবাধ ও সুষ্ঠু নিরপেক্ষ নির্বাচন দেয়ার জন্য আমি আহ্বান জানাচ্ছি। সাংবিধানিকভাবে তাদের ওই ক্ষমতা আছে।\n৩০ জানুয়ারির সিটি নির্বাচনে জয়ের ব্যাপারে আপনি কতটুকু আশাবাদী?\nইশরাক : যদি সুষ্ঠু নির্বাচন হয় তবে আমি জয়ের ব্যাপারে শতভাগ আশাবাদী। জনগণ এখন পরিবর্তন চায়। গত ১৩ বছর ধরে তাদের ভোটাধিকার হরণ করা হয়েছে। ফলে আমি মনে করি, যারাই ধানের শীষের প্রতীকে লড়াই করবেন তারা বিপুল ভোটে বিজয়ী হবেন।